Katearen mugimendua Atwood-en makinan\nKatea gorantz mugitzen\nKatea beherantz mugitzen\nKatearen itzultze-posizioak, v=0\nZoruak kateari egiten dion indarra, beheranzkoan\nOrri honetan ere, lurrean pilatuta dagoen katearen mugimendua aztertzen da, baina oraingoan, katearen muturra hari batez lotuta dago, polea batean zehar pasatzen da eta pisu bat dauka eskegita, irudiak erakusten duen bezala (bai hariak eta bai poleak masa arbuiagarria dute).\nKatearen dentsitate linealari ρ deitzen badiogu, orduan, oreka-posizioan, eskegita dagoen blokearen pisua eta zutik dagoen kate-zatiaren pisua (ρa) berdinak dira.\nHasierako posizioan, katea erabat pilatuta dago lurrean, x=0, eta pausagunean, v=0. Blokeak kateari gorantz tiratzen dionez, mugitzen hasten da, baina altuera maximo bateraino iristean gelditzen da. Bitarteko posizio batean, katearen muturrak x altuera du, irudiak erakusten duen bezala:\nBeherantz, pisua, ρag\nGorantz, hariaren tentsioa, T.\nHortaz, blokearen higidura-ekuazioa:\nKateak bi indar jasaten ditu:\nBeherantz, zutik dagoen kate-zatiaren pisua: ρxg, eta zati horren masa-zentroan aplikatzen dena.\nGorantz, hariaren tentsioa, T. Polearen eta hariaren masak arbuiagarriak badira tentsio hau eta blokeak jasaten duena berdinak dira.\nKatearen higidura-ekuazioa idazteko, indarraren definizioa erabil dezagun: F=dp/dt, eta p da, mugitzen ari den kate-zatiaren momentu lineala.\nEkuazio bietatik T elimina daiteke:\nKatearen v abiadura adieraz daiteke, t denboraren menpe adierazi beharrean, x altueraren menpe:\nEta ekuazio diferentzial osoa bidertu daiteke bider (a+x) eta hona hemen emaitza:\nAldagaia aldatzen badugu: z2=(a+x)2·v2\nEta aldaketa desegiten:\nHasierako posizioa x0=0 bada, eta pausagunetik abiatzen bada: v0=0.\nKatearen muturra gorantz mugituko da eta blokea beherantz abiadura berdinarekin, baina azkenean, une batez, gelditu egiten dira, honako posizio maximoan:\nEta gero katea beherantz abiatuko da.\nHigiduraren ekuazioa (v>0)\nKatearen muturraren altuera kalkulatzeko denboraren menpe, (1) ekuazio diferentziala ebatz daiteke prozedura numerikoen bitartez:\nEta hasierako baldintzak, lehengo berdinak: t=0, x=0, dx/dt=0.\nBeheranzkoan (v<0), blokearen higidura-ekuazioa honela idatz daiteke:\nErreferentzian aipatzen den artikuluaren arabera, katea beherantz mugitzen ari denean, zoruak katea geldiarazteko indar gehigarri bat egin behar du, izan ere, kate-begiek abiadura osorik galtzen dute zorua ukitzean.\nDenbora-tarte batean (dt), kate-zati batek (dm) zoruaren kontra talka egiten du inelastikoki, eta zeraman v abiadura osorik galtzen du.\nMomentu lineal galera hori v·dm da, eta dt denbora-tartean gertatzen da, hortaz, zoruak gorantz egindako indarra honela idatz daiteke:\nBadago adibide bat, "erortzen ari den kateari zoruak egiten dion indarra" atalean.\nHona hemen katearen higidura-ekuazioa beherantz mugitzen ari denean (v<0):\nLehen bezala, ekuazio biko sistematik T elimina daiteke:\nEta aurreko atalean bezala v abiadura adieraz daiteke, t-ren menpe adierazi beharrean, x-en menpe, alegia, katearen altueraren menpe:\nEta integra daiteke, hasierako baldintza hauek ezarrita: x0, v=v0\nIntegral hori berehalakoa da:\nBeheranzkoan, katea abiatzen da honako posiziotik: eta pausagunetik, v0=0.\nAbiadura hori berriz ere nulua bilakatzen da, v=0, honako posizio minimo honetan: xd=0.412·a. Posizio hori kalkulatzeko honako ekuazio transzendentea ebatzi behar da:\nHigiduraren ekuazioa (v<0)\nKatearen x altuera kalkulatzeko baina t denboraren menpe adierazita, (2) ekuazio diferentziala integratu behar da, baina prozedura numerikoez egin behar da:\nEta hasierako baldintzak: t=t0, , dx/dt=0.\nEnergiaren balantzea egiteko, konpara ditzagun hasierako egoera (katea lurrean osorik eta geldi dagoenenean) eta amaierako egoera (katearen x luzeradun zatia zutik dagoenean). Irudiak erakusten ditu egoera biak:\nHasieran, katea lurrean osorik eta geldi dagoenenean, multzoaren energia blokearena da:\nEta katearen x luzeradun zatia zutik jarri denean:\nBlokearen energia potentziala: ρag(h-x)\nZutik dagoen kate-zatiaren energia potentziala (masa zentroarena): ρxg·x/2=ρgx2/2\nBlokearen energia zinetikoa: ρav2/2\nKatearen energia zinetikoa: ρxv2/2\nAmaierako energia osoa lau terminoen batura da:\nEta energia-aldaketa denboraren menpe adierazteko:\nKatea gorantz mugitzen ari denean (1)\nSinplifikatuz, honako adierazpena lortzen da:\nMultzo osoaren energia totala gutxitzen ari da denboran zehar, abiaduraren kuboaren proportzionalki.\nKatea beherantz mugitzen ari denean (2)\nOraingoan abiadura negatiboa denez, v<0, multzo osoaren energia totala ere gutxitzen ari da denboran zehar, abiaduraren kuboaren proportzionalki, alegia, goranzkoan duen erritmo berdinaz.\nKalkula dezagun zenbat energia galtzen den katea gorantz mugitzen denean hasierako posiziotik (x=0) berriro goiko posizio maximoan gelditzen den arte: . Posizio bietan sistema osoa geldi dago: v=0.\nEta kalkula dezagun zenbat energia galtzen den katea beherantz mugitzen denean hasierako posiziotik ( ) berriro gelditzen den arte: xd=0.412·a.\nKatea gorantz mugitzen ari denean:\nKatearen abiadura honela adierazten da posizioaren menpe (eta blokearena berdin):\nHasierako posizioan v0=0 eta amaierako posizioan ere bai: v=0. Dei diezaiegun hasierako posizioari x0=xd (down) eta amaierako posizioari: x=xu (up). Ezagutzen bada beheko itzultze-posizioa, xd, goikoa kalkula daiteke: xu ekuazio kubiko hori ebazten:\nHemen z=x/a eta z0=xd/a\nEsaterako, katea pausagunetik abiatzen bada, v0=0 , eta hasierako posizioa, xd=0, orduan gorantz mugitzen da honako posizioa atzematen duen arte:\nKatea beherantz mugitzen ari denean:\nBeheranzkoan, katearen abiadura honela adierazten da posizioaren menpe:\nHasierako posizioan, abiadura nulua da, v0=0, eta amaierako posizioan ere bai: v=0. Dei diezaiogun hasierako posizioari x0=xu, eta amaierakoari x=xd. Hasierakoa ezagutzen bada (xu) amaierakoa kalkula daiteke (xd) ondoko ekuazio transzendentea ebatziz:\nEta hemen z=x/a eta z0=xu/a\nEsaterako, katea abiatzen bada posiziotik eta beherantz, orduan berriro geldituko da honako posizioan: xd=0.412·a.\nOndorengo taulan eta irudian erakusten da, katea gora eta behera oszilatzen ari denean, zein posiziotan gelditzen den (itzultze-posizioak) (xd/a eta xu/a).\nBai goiko itzultze-posizioak eta baita behekoak ere z=1 posiziorantz jotzen dute, horixe baita oreka-posizioa. Izan ere, posizio horretan blokearen pisua eta zutik dagoen kate-zatiarena (a luzeraduna) berdinak baitira (ikus bedi orri honetako hasierako irudia).\nBlokearen masa (kilogramotan, m), desplazamendu barrari saguaz eragiten.\nKatearen dentsitate lineala (luzera unitateko masa) finkotzat hartu da: ρ=1 kg/m.\nIkusten da, blokea eta katea, polean zehar lotuta, gora eta behera mugitzen direla etengabe. Idatziz erakusten dira, eskumako aldean, denbora eta abiadura, eta katearen goiko muturraren ondoan, bere posizioa.\nLeihatilaren ezkerraldean, erregelan, itzultze-posizioak markatuta geratzen dira marratxo gorri batez, alegia sistema osoa gelditzen den uneetako posizioak (v=0). Denbora luzea pasatzen utzita oreka posiziorantz jotzen du, izan ere, katearen a luzerak blokearen pisu bera izateko a=m/ρ (eta ρ=1).\nLeihatilaren eskumako aldean, tarta-itxurako diagrama batean, sistemaren energia adierazten da kateari eta blokeari dagozkion energiak bereiztuz:\nKatearen masa-zentroaren energia potentziala, gorriz.\nBlokearen energia zinetikoa urdin argiz.\nKatearen energia zinetikoa arrosa kolorez.\nSistema osoa gora eta behera oszilatzen ari dela, energia galtzen ari da, eta galdutako energia beltzez adierazten da.\nZoruak kateari egiten dion indarra, beheranzkoan.\nZoruak kateari egiten dion indarraren jatorria ulertu aurretik, egin dezagun beste ariketa bat:\nDemagun metrailadore batek 600 bala disparatzen dituela minuturo. Jaurtitako balen abiadura 500 m/s da eta bakoitzaren masa 40g. Kalkula bedi zein indar egin beharko den metrailadoreari eusteko.\nGoiko irudiak erakusten du metrailadoreak egiten duen indar instantaneoa, alegia baletako bakoitza jaurtitzen duenean. Indarra bat batean handitzen da, baina iraupen laburra du, eta behin eta berriz errepikatzen da. Azpian, batezbesteko indarra erakusten da, <F>, segidan N bala jaurtitzean.\nBala bakoitzari emandako bulkada (edo inpultsoa) justu bere momentu linealaren aldaketa da (kurbaren azpiko azalera).\nN bala jaurtitzen direnean, momentu linealaren aldaketa osoa bulkada totala da.\nHortik batezbesteko indarra bakan daiteke: <F>\nDemagun orain katearen kasua, eta demagun kate-begiak oso txikiak direla (masa jarraituaren hurbilketa). Katearen masa-dentsitatea luzera unitateko ρ da, eta demagun katearen abiadura v dela une batean.\nDenbora tarte txiki batean, dt, zoruaren kontra jotzen duen masa honela idatz daiteke: ρ·v·dt eta masa hori v abiadura izatetik geldi egotera pasatzen da denbora horretan. Momentu linealaren aldaketa honela idatz daiteke: dp=(ρ·v·dt)·v. Eta zoruak egin dion indarraren bulkada F·dt da.\nF·dt=dp hortaz F=ρv2


Futbola: Hiru puntu garrantzitsu lortu ditu Mondrak - Arrasate - Goiena.eus\nArantzazu Ezkibel Galdos 2015-01-24 19:16\nMarkagailuari begiratuta, lehia samurra izan dela dirudien arren, Mondrak gogor egin behar izan du lan Beasain mendean hartzeko. Galtzen hasi dira Josu Zubiaren mutilak, baina egoerari buelta eman eta 4-1 irabazi dute 17. jardunaldiko lehia.\nGustura zegoen Josu Zubia entrenatzailea jokalariek egindako lanarekin. Hasierako minutuetan urduri egon diren arren, egoerari buelta eman eta dakitena egin dute: futbolean jokatu.\nEtxeko taldea galtzen hasi da. Zelai erditik jaso dute gola mondragoetarrek. Baina, horri buelta emateko gauza izan dira etxekoak. Hala, lehenengo zatiko azkeneko ordu laurdena eta bigarren zatiko lehenengo ordu laurdenean joko polita egin dute arrasatearrek. Gainera, gol politak ikusi dituzte gaur Mojategin.\nZubia gustura zegoen: "Merezitako garaipena izan da", azaldu du amaieran.\nEtxean indartsuak izatea\nDatorren astean, berriro ere etxean jokatuko dute arrasatearrek. Etxeko partiduetan gogor egotea eta puntuak irabaztea ezinbestekoa izango da. Hori lortuz gero, lasaitasuna izango dute eta kanpoan puntuak lortzea samurragoa izango da.\nJabi Agirre 2015 urt 25 Oñati\n3-1 nagusitu zaio Aloña Mendi Zarautzi, garaipena ezinbesteko zitzaion partidu baten. Emaitzean nagusi eta jokoan ere bai, garaipenarekin ar...\nFutbola: Aretxabaletak bi penalti huts egin ditu Martuteneren aurka (0-0)\nArantzazu Ezkibel Galdos 2015 urt 25 Aretxabaleta\nAretxabaletak ezin izan du Martutene mendean hartu. Epaileak aldeko bi penalti adierazi dizkio Aretxabaletari lehenengo zatian; hala ere, Gorka Val...\nFutbola: Realaren eta Eibarren arteko derbia Iñigo Jimenezen argazkiekin\nMiren Arregi 2015 urt 25 Debagoiena\nDonostian gelditu dira hiru puntuak, 53. minutuan Xabi Prietok gura barik egindako gol bati esker. Arnas pittin bat eman dio garaipenak Realari (1-...\nAitziber Aranburuzabala Juldain 2015 urt 25 Oñati\n"Emaitzak bestelakoa adierazi dezakeen arren, partidua oso gogorra izan da, hasi aurretik aurreikusten genuen moduan" adierazi zuen pozik, Gorka Ju...\nMiren Arregi 2015 urt 24 Arrasate\n23-24 bukatu da Iturripen arratsaldean jokatu duten partidua. Gol gutxiko aldearekin arrasatearrak atzetik joan dira bigarren zatiaren erdira arte ...\nFutbola: Bergarak 2-3 galdu du Anaitasunaren aurka\nArantzazu Ezkibel Galdos 2015 urt 24 Bergara\nBergarak gaizki hasi du gaurko lehia eta gaizki amaitu du. Anaitasunaren aurka 2-3 galdu dute mahoneroek etxean. Modu honetan, sailkapeneko 13. pos...


BOLUE: NATURA GELA - Bizkaia.eus\nBOLUE: NATURA GELA\nBolueko hezegunea Getxoko agertoki naturaletako bat da, non ingurumen-proiektuak, sentsibilizazio-kanpainak, hezkuntzaprogramak eta azken urteetan argitaratutako ingurumen-azterlan eta -inbentarioak egiten diren. Familia-ibilbide horren eskutik hezegunearen hainbat alderdi ezagutuko dira, Bolue ingurumen-hezkuntzako lekutzat hartuta, hots, “Natura Gela”tzat. Ibilbidean zehar, umeek jarduerak eta jokoak egin ahal izango dituzte, eta landa-koaderno dibertigarria osatu.\nUrriaren 24a, larunbata. 11:00etatik 13:30era\nGETXO. Getxoko Ingurumen Gela


Grupo Arrondo | Eskailerak\nArrondo Taldean zure eraikuntza-proiektuetarako produkturik onenak eskaintzen dizkizugu.\nProduktu horiek guztiak instalatzen adituak gara, ondo egindako lan baten bermea.\nTarimak eta parketak\nNeurrira egindako armairuak\nHasiera Produktuak Eskailerak\nKontsultatu zure eraikuntza proiektuetarako irtenbide ezberdinak\nGrupo Arrondok jakinarazten dizu inprimaki honen bidez ematen dizkiguzun datu pertsonalak Grupo Arrondo S.L-k tratatuko dituela, CIF B-123456789 eta helbidea Camino Cruce S / N helbidean. Gabiria (Gipuzkoa). Onartzen duzun laukia egiaztatuz zure legezko baimena ematen ari zara zure datuak inprimaki honen helburuen arabera tratatzeko. Pribatutasun politika\nNEURRIRA EGINDAKO EGITURA TINKOAK AKABERA BIKAINEKIN\nGure eskaileretan haritza da materiala nagusiena. Zure etxean edo proiektuan eskailera bat muntatzea pentsatzen ari bazara, kalitate handiko eta akabera ezin hobeak dituzten hainbat eskailera-mota ezberdinak eskaintzen dizkizugu.\nLerro zuzeneko eskailerak edo hainbat tarte dituztenak bilatzen bazaude, behar duzun irtenbidea dugu. Gure instalazio guztietan, batez ere segurtasuna lehenesten dugu, horretarako material egonkor eta osorenak erabiltzen ditugu.\nGure eskailerek egokitutako diseinua eskaintzen dizute zuk instalatu nahi dituzun girotan, eta zure proiektuaren ezaugarriei erantzun onena ematen dieten materialekin prestatuta daude.\nHasiera Arrondo Egindako Lanak Blog-a Kontaktua\nAzalerak Ateak Armairuak Oholtzak Eskailerak\nTarimak eta parketak Ateak jartzea Neurrira egindako armairuak Tauladun estaldurak Eskailerak neurrira Goratzenekin azalerak\n©2020 Grupo Arrondo. Eskubide guztiak erreserbatuta.


Formakuntzaren lehen zikloko organigrama - Worldnews.com\nFormakuntzaren lehen zikloko organigrama\nRealaren formakuntzaren lehen zikloko organigrama zehaztu egin da. Gure taldeen staff teknikoa ondorengoa izango da ziklo honetan:\nEntrenatzailea: IÑIGO CORTES\nBigarren entrenatzailea: BEÑAT ETXABE\nPrestatzaile fisikoa: JON MIKEL ORMAZABAL\nFormazio futboleko teknikoen organigrama (Real Sociedad de Futbol SAD)\n(Source: Real Sociedad de Futbol SAD ) Realeko harrobiko futbolaren datorren urterako kirol organigrama zehaztu da dagoeneko. Gure formazio taldeen entrenatzaileen staff...\nZubietako teknikoek metodologia irakatsiko dute Goteborg-en (Real Sociedad de Futbol SAD)\n(Source: Real Sociedad de Futbol SAD ) Harrobiko futboleko bost teknikok Goteborg-en daude gaurtik aurrera Realaren metodología irakasteko. Orgryte IS taldeak eskatuta, hiri honetako klub historikoa, entrenatzaile hauek ostirala arte egongo dira han hitzaldi teoriko-praktiko bat emateko Goteborg-eko eta inguruko klubetako harrobiko futbolaren berrogei bat teknikoekin, Orgryte...\nZubietako teknikoek Goteborg-en emandako kurtsoa amaitu dute (Real Sociedad de Futbol SAD)\n(Source: Real Sociedad de Futbol SAD ) Zubietako teknikoek atzo amaitu zuten bere egonaldia Goteborgen, non aste honetan Realeko metodologia irakasten egon diren. Orgryte IS-ek eskatuz, hiriko klub historikoa, gure entrenatzaileek konferentzia teoriko-prakitikoak eman ditutze Goteborg eta inguruko formakuntza futboleko teknikoei, klub suediarraren arduradunekin hitzaldiak izan...\n"Goteborg-en emandako kurtsoa oso aberasgarria izan da" (Real Sociedad de Futbol SAD)


Talde gisa oztopo berriak gainditzen\nPozak eta emozioak partekatzen egunez egun\nNatura gure ikaskuntzaren funtsezko iturri da\nErronka berriei aurre egiten.\nElkarrekin esperimentatzen eta ikasten\nApustu egiten dugu ..\nIkaskuntza kooperatiboa eta kolaboratiboa lantzen dugu, eta, horrekin, ikaskideen laguntzaz , gure ikasleek taldeko lan estrategiak eta arazoak konpontzen ikasten dituzte.\nIkasi eta bizi euskaraz\nEuskara gure irakas-hizkuntza da hezkuntza-prozesu osoan zehar, ikasteko alde garrantzitsu bat izateaz gain, eguneroko erabilerarako hizkuntza ere izaten da pertsonen arteko harremanetan.\nTIK erabilera didaktikoa\nTeknologia berriek ikasgelan metodologia aktiboak eta parte-hartzaileak garatzeko duten potentziala sinesten dugu. Beraz, bere erabilera sustatzeko eta gaitasun digital arduratsua eta osasuntsua garatzeko konpromisoa hartzen dugu.\n"Bake Txoko" bultzapena\nAlboan GKEarekin lankidetzan, Bigarren Hezkuntzan "Bake Txokoa" ekimenari ekin diogu. Bertan, bakea, justizia eta berdintasuna bezain funtsezkoak diren balioak lantzen ditugu. Inguratzen gaituen errealitatearen inguruan hausnartzen dugu eta zer eragin dezakegu horretan eragiteko.\nLurra arriskuan dago!!!\nUrteak eta urteak hondatzen eta larri-larri dago. Baina denon artean hasten bagara neurriak hartzen, oraindik salba dezakegu.\nAnimo!!!! Elkarrekin lor dezakegu!!!\nGure eguneroko bizitzan plastikoz inguraturik gaude. Egunean zehar erabiltzen dugun edozerk plastikoa darama eta hau oso kaltergarria da bizitzarako.\nPlastikoen murrizketa eta birzikleta ezinbestekoa da gure ozeanoak babesteko.


La Palmako Cumbre Vieja sumendiaren hegoaldean kokatutako kolada, nagusitik gertuen dagoena, da adituak gehien kezkatzen dituena, laba kantitate handia baitarama.\nHorixe agertzen da Espainiako Segurtasun Nazionalaren Departamentuak kaleratu duen azken txostenean. Kanarietako Gobernuaren eta Espainiako Geografia Institutuko datuak jasotzen ditu, eta bertan aipatzen da atzo arratsaldean iparraldeko alpea eraitsi zela, eta horren ondorioz kolada gehiago eta haitz handiak atera direla.\nBestalde, kolada berrien eraginez laba Camino de la Gata industrigunera iritsi da eta eraikin eta lur eremu gehiago suntsitu dira. Gaur gaurkoz, 500 hektarea dira labak kaltetutakoak.\nHiru solairuko eraikinen tamainako haitzak\nLarunbat arratsaldean sumendiaren iparraldeko alpea eraitsi ondoren laba ibai berri bat askatu zen eta gainean hiru solairuko eraikinen tamainako haitzak daramatza.\nBestalde, Kanarietako Sumendiak elkarteak, geologoek eta sumendi zaleek osatutako kolektiboak, ohartarazi du leherketak izan direla gaur goizaldean sumendian, "ozen" entzun direnak, eta "zoruak, ibilgailuek eta kristalek" dar-dar egitea eragin dutela sei kilometroko erradioan.\nBien bitartean, airearen kalitateak hobera egin du eta horrela jarraitzea espero da, baina lurrikarek aurrera jarraitzen dute, 3ko indarraren azpitik.\nSumendi iraunkorra izango da\nEduardo Martinez de Pison Madrilgo Unibertsitate Autonomoko Geografia katedradunak Efe albiste-agentziari adierazi dionez, sumendiaren potentzia ikusita, litekeena da erupzioa iraunkorra izatea.\nHala eta guztiz ere, gogorarazi du ez dagoela ez metodorik ez nahikoa ezagutzarik erupzioak zenbat iraungo duen jakiteko. Azaldu duenez, sumendiaren laba iturria "oso oparoa" da, hau da, emari handiko leku batetik ari da elikatzen, eta laba oso arina da, geroz eta oinarrizkoagoa.\nBere esanetan, 1730tik 1736ra iraun zuen Lanzaroteko erupzioa salbu, Kanarietan izandako gainerakoak laburrak izan dira.


Margny-sur-Matz - Wikipedia, entziklopedia askea.\n49° 31′ 20″ N, 2° 46′ 43″ E / 49.5222°N,2.7786°E / 49.5222; 2.7786Koordenatuak: 49° 31′ 20″ N, 2° 46′ 43″ E / 49.5222°N,2.7786°E / 49.5222; 2.7786\nÉlincourt-Sainte-Marguerite, Mareuil-la-Motte, Marquéglise, La Neuville-sur-Ressons, Ressons-sur-Matz, Ricquebourg eta Vandélicourt\n263 (%49.1) 273 (%50.9)\nMargny-sur-Matz Frantziako udalerria da, Oise departamenduan dagoena, Frantzia Garaia eskualdean. 2013an 495 biztanle zituen.\n2007an Margny-sur-Matz udalerrian erroldatutako biztanleak 495 ziren. Familiak 168 ziren, horien artean 34 pertsona bakarrekoak ziren (34 bakarrik bizi ziren gizonak), 57 seme-alabarik gabeko familiak ziren, 73 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 207 etxebizitza zeuden, 180 familiaren etxebizitza nagusia ziren, 7 bigarren erresidentzia ziren eta 20 hutsik zeuden. 196 etxeak ziren eta 11 apartamentuak ziren. 180 etxebizitza nagusietatik 161 bere jabearen bizilekua ziren, 17 alokairuan okupaturik zeuden eta 2 doan lagata zeuden; 1ek gela bat zuen, 6 etxek bi zituzten, 19 etxek hiru zituzten, 42 etxek lau zituzten eta 112 etxek bost zituzten. 150 etxek euren parking plaza propioa zuten azpian. 64 etxetan ibilgailu bat zegoen eta 108 etxetan bat baino gehiago zituzten.\nMargny-sur-Matz udalerriko biztanleria-piramidea 2009an .\n2007an lan egiteko adina zuten pertsonak 319 ziren, horien artean 228 aktiboak ziren eta 91 inaktiboak ziren. 228 pertsona aktiboetatik 211 lanean zeuden (119 gizon eta 92 emakume) eta 18 langabezian zeuden (9 gizon eta 9 emakume). 91 pertsona inaktiboetatik 40 erretiraturik zeuden, 29 ikasten zeuden eta 22 "bestelako inaktibo" gisa sailkaturik zeuden.\n2009an Margny-sur-Matz udalerrian 188 unitate fiskal zeuden, 524,5 pertsonek osaturik. Pertsona bakoitzeko diru-sarrera fiskalaren mediana urteko 20.103 euro zen.\n2007an zeuden 17 komertzioetatik, 1 material elektrikoaren fabrikazioko enpresa zen, 2 bestelako produktu industrialen fabrikazioko enpresak ziren, 4 eraikuntza enpresak ziren, 2 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 3 finantziazio enpresak ziren, 2 higiezinen enpresak ziren eta 1 zerbitzu enpresa zen.\n2000. urtean Margny-sur-Matz udalerrian 13 nekazaritza-ustiategi zeuden, 413 hektarea erabiltzen.\nBNF: 15267620d (data)


Petritegi Gorenak | Petritegi\n75 zl-ko 3 botila\n75 zl-ko 3 botila 75 zl-ko 6 botila 75 zl-ko 12 botila\nHan-hemengo sagarrekin ekoiztutako sagardoa. Gorenak kalitate bermearekin!\nPetritegi Gorenak sagardoaren ezaugarriak\nPetritegi sagardoaren ezaugarri nabarmena izaera propioa da, geure sagardozaleen eskarmentu handiaren emaitza. Horretarako, sagardo sagar nahasterik onenak egiten dituzte, eta ekoizpen metodo tradizionalak erabiltzen, geure zaharrengandik jaso bezala. Gazi puntuaren eta mikatz sotilaren arteko orekak amaiera bikaina ematen dio ahosabaiari.\nOsagaiak: sagardo sagarrak.\nUher kolore puntu bat, sagardo naturalari dagokion bezala\nJatorri endogenoa duen karboniko maila orekatua, txinparta deritzona.\nFruta usaina eta freskotasun eta garbitasun sentipen biziak\nHiru alderdiren orekak —mikatz puntu bat, astringentzia sotil bat eta gazitasunaren freskura— izaera berezkoa ematen diote gure sagardoari.\nKomeni da botila 10ºC-13ºC gradu artean zerbitzatzea.\nProduktu ez iragazia, denborarekin kondarrak agertzen dira botilaren hondoan. Ireki baino lehen, komeni da botila behera begira jartzea eta astintzea, sagardoa homogeneotzeko.\nEdalontziak, sagardoaren izaera ahalik eta gehiena agerrarazteko, zabala eta fina izan behar du. Zerbitzatzeko orduan, komeni da botila zertxobait altxatzea, sagardoak edalontziaren kristala jo dezan, eta segidan dastatzea haren propietateak. Botila irekitzean, komeni da luze gabe amaitzea eta kortxoa jartzea sagardoaren freskurari eusteko.\nEzaugarri guztiez gozatzeko, komeni da botilatu eta 15 hilabeteren barrenean kontsumitzea. Komeni da produktua toki freskoan gordetzea, tenperatura gorabehera handirik ez dagoen leku batean.


Nola garbitu kafe-makina - Gida osoa 2022\nUn zure kafe-makinaren mantentze ona hobeto funtzionatuko du eta egoera onean gehiago iraungo du, kafearen emaitzan eta baita zure osasunean ere eragin positiboa izan dezake. Kafe-ontzi zikin batek arrisku batzuk sor ditzake, nahiz eta jende gutxik ezagutzen duen zerbait den. Izan ere, kafe-makinak egunero erabiltzen dituzten pertsona askok mantentze-lanaren ezinbesteko atal bat baztertzen du, hala nola garbiketa eta desinfekzioa.\nEz da nahikoa a ezartzea besterik gabe deskalifikatzen aldi baterako, zure kafe-makinaren zati batzuk ere desinfektatu behar dituzu. Hemen kafe-makina mota desberdinen saneamendu egokirako jakin behar duzun guztia aurkituko duzu...\nBatzuek uste dute kafe-makina bateko ur beroa nahikoa dela bakterioak edo birusak hiltzeko, eta honek kafe-makina automatikoki desinfektatzen duela. Baina ez da horrela, kafe-makina garbitzen ez baduzu gustatuko ez zaizun beste mikroorganismo batekin kafe bat hartzen egon liteke... Eta ikerketa batzuek hala erakutsi dute:\nZenbait ikerketa zientifiko, adibidez, egindakoa NSF International, erakutsi zuen ingurune heze batzuetan legamiak eta lizunak ugaldu ohi direla kafe-makinetan. Ikerketan, etxebizitzen %50eko kafe-makinen eta beste atal batzuen gordailuetan aurkituko litzateke organismo mota hori.\nBeste azterketa bat CBS News Etxeko 11 kafe-makinetatik laginak hartu zituen, eta horietan hamaika bakterio mota ezberdin aurkitu zituen, hala nola Enterobacteriaceae, Pseudomonas aeruginosa, etab.\nBeraz, kafe-makina garbitzea eta desinfektatzea ohiko prozedura izan beharko litzateke kezkatuta bazaude Zure Osasuna. Horri kafe-makina beraren "osasuna" gehitu behar diogu, ondo mantentzen baduzu egoera ezin hobean funtzionatuko duelako eta matxurak saihestu ditzake, eta horrek dirua aurreztuko dizu kafe-makina berrien konponketetan edo erosketetan.\nBadakizu zer karea da etsai handienetako bat kafe-makina batena, bere hodietako batzuk oztopatu eta funtzionatzeari uztea eraginez, noizean behin deskalifikazio-prozesuak egiten ez badira. Are gehiago iturriko ura erabiltzen baduzu eta ura bereziki gogorra den eremu batean bizi bazara.\nNahi baduzu arrazoi gehiago, jakin behar duzu kafea batez ere olio esentzialek osatzen dutela, eta horiek alearen zaporea, usaina eta propietateak ematen dituzte. Gantz hori kafe-makinaren zenbait ataletan ere meta daiteke, hala nola iragazkietan, eta horrek usain txarrak sor ditzakeen eta kafeak kalitate bera ez duen hondakin jakin bat pilatu dezake.\nBatzuek azukrea nahasten dute beren kafe-hondararekin, eta horrek iragazki batzuk ere oztopatu ditzake. Beste kapsula kafe-makina, edo lurrungailuarekin, erabil daitezke esnea esne hautsa edo likidoa prestatzeko prozesuan. Esne-hondarrak lehortzen eta usteltzen direnean, oso usain desatsegina sortzen du eta kafe-makina zikintzen du. Ondorioa, zure kafe-makina aldian-aldian garbitu beharko zenuke, zure onerako, zure maiteen eta kafe-makina beraren onerako.\nGauza bat da kafe-makinatik balantza garbitzea, eta bestea desinfektatu kafe-makina, hau da, garbitu daitezkeen elementu guztien higiene ona mantendu. Jende asko kafe-makina deskalifikatzera mugatzen da, baina ahazten dute beste prozesu hori bezain garrantzitsua eta pertsonen osasunean gehien eragiten duena.\nEl Prozesu Kafe-makina desinfektatzea erraza da:\nKafe-makina, italiarra, etab. bada, ontzi-garbigailuan garbi dezakezu (fabrikatzaileak prozesu honen bidez garbitzea gomendatzen badu), edo eskuz garbitu sukaldeko beste edozein tramankulu bezala. Ontziak garbitzeko irtenbideak zikinkeria kenduko du eta kafetegiaren zatiak desinfektatuko ditu.\nArazoa da a kafe-makina elektrikoa, kapsulak, tantaka, express, etab. Kasu honetan, osagai asko ezin dira busti. Hori dela eta, makinatik kendu daitezkeen elementu guztiak kendu behar dituzu, hala nola, kapsula-euskarria, burua, iragazkiak, ur-biltegia, etab., eta aurreko kasuan bezala garbitzen hasi. Kafe-makinaren gainontzeko gorputza, kanpotik, desinfektatu egin liteke zapi desinfektatzaile batekin, edo soluzio desinfektatzaile batekin (lixiba + ura 1:50 proportzioan) zapi batekin zabaldu eta gero oso ondo lehortu ez dadin. likido mota bere barruan sartzen da.\nDesinfekzio hori bereziki garrantzitsua da kafe-makina partekatzen denean, bulego batzuetan adibidez. Are gehiago pandemia garaiak.\nGarbitu italiar edo moka potoa\nItalian edo Mocha kafe-makina baduzu, egin dezakezu garbitu/deskaltatu kafe-makina oso modu sinplean urrats hauek jarraituz:\nAltzairu herdoilgaitza bada:\nEgin 1:3 disoluzio bat ozpin eta ur, hau da, ozpin zati bat 3 zati ur. Nahikoa izan beharko luke kafe-makinaren gordailua betetzea ohiko kafe-kikara bat egiteko bezala.\nKafe-makina gainerako zatiekin muntatu, kafea prestatzen duzunean bezala, baina iragazkian kafe ehoa gehitu gabe.\nJarri eltzea sutan eta itxaron ura gora igo arte. Honek lurruna eta ozpinaren ekintza iragazkitik eta tximiniatik igaroko dira, kare-arrastoak garbituz.\nKendu lapikoa sutik eta itxaron hozten den arte.\nHozten denean, disoluzioa bota dezakezu eta lapikoa garbitu ontzi-xaboiarekin eta urarekin. Zorrotz bat erabil dezakezu edo hobe altzairuzko artilea. Garrantzitsua da ondo garbitzea.\nLehortu ondoren, berriro erabiltzeko prest dago.\nSoluzioa prestatzeko bi alternatiba dituzu:\n2 koilarakada ozpin zuri + 1 litro ur (hobe destilatuz gero, hondakinik utzi ez dezan).\n1/2 limoi zukua + 1 litro ur.\nIrakiten jarri irtenbide hau, irakiten duenean sutik kendu.\nJarri kafe-makinaren zati bereiziak bertan (murgilduta). Horrek karea bigundu egingo du.\nOndoren, garbitu urarekin eta xaboiarekin normalean.\nLehortu ondoren, prest dago.\nGarbitu Nespresso kafe-makina\nNespresso kapsula kafe-makina desinfektatu daiteke beste edozein kapsula kafe-makina bezala. Ez dute prozedura berezirik beharko. The jarraitu beharreko urratsak soinua:\nErosi ura leungarri bat makina mota hauetarako. Supermerkatu askotan aurki daitezke. Pilula edo likido moduan egon daitezke.\nIrakurri arretaz jarraitu beharreko urratsak, fabrikatzaile bakoitzak ur proportzio jakin batzuk gomendatzen baititu. Baina, funtsean, depositua gutxi gorabehera litro 1/2 urarekin eta karerako produktuarekin bete behar da.\nJarri ontzi bat produktua tantaka botatzeko.\nOndoren, piztu kafe-makina kafe bat egiten ariko balitz bezala, baina kapsularik gabe:\nAutomatikoa: automatikoa bada, prozesua hainbat aldiz errepikatu beharko duzu gordailua agortu arte.\nEskuzkoa: eskuzkoa bada, palanka ur beroarekin aktibatu dezakezu depositua agortu arte. Edukiontzi bat erabili behar duzu gordailuaren zenbatekoa botatzeko edo edalontziak erabiliz joan eta bat beteta dagoenean prozesua geldiarazi eta beste bat jartzeko...\nErrepikatu prozesua depositu osoa produktuarekin agortu arte.\nAmaitutakoan, ondo garbitu depositua eta jarri ur garbia.\nErrepikatu prozedura berriro ur garbiarekin (oraingoan karearen aurkako produkturik gabe). Honek barne-hodi guztiak garbitu egingo ditu, produktuaren arrastorik utzi ez dezan. Ur garbiaren depositua agortu ondoren, makina prest egongo da.\nDolce-Gusto kafe-makina garbia\nDolce-Gusto kafe-makinarako, jarraitu dezakezu a prozesua aurrekoaren berdina:\nJarri ontzi huts bat tantaka doan produktua eror dadin.\nOndoren, piztu kafe-makina kafea egiten ariko balitz bezala, palanka alde berorantz eramanez, produktua kafe-makina osotik igaro dadin eta kapsula sartu gabe.\nGarbitu espresso makina\nMota honetako espresso makinak, eskuzkoak zein automatikoak, oso modan jartzen ari dira azkenaldian. Gero eta etxe gehiagok ordezkatzen dituzte kapsula-kafe makinak beste hauekin, besteak beste, esne-lurrungailuagatik edo kapsulekin alderatuta zein merkeak diren. Makina mota hau deskalifikatzeko, prozesua hau da:\nErosi zure supermerkatuan kafe-makinentzako deskalifikatzeko produktu bat. Onena zure makinaren argibide-eskuliburuan fabrikatzaileek gomendatzen dutena da.\nJarri produktua kare-kontrako fabrikatzaileak adierazitako proportzioan makinaren deposituko urarekin batera.\nKonektatu kafe-makina eta kafea prestatzen duzun moduan funtzionatzen du, baina kaferik gabe.\nProduktuarekin depositua agortu denean, bota ura.\nGarbitu ur biltegia.\nBerotu ur pixka bat kazola batean edo mikrouhin labean eta bete berriro ur garbi horrekin, oraingoan produktu deskalifikatzailerik gabe.\nJarri makina berriro lanean, geratu diren barne-hondarrak ezaba ditzan.\nGarbiketaren ondoriozko ura bota eta makina prest egongo da.\nGarbitu tantaka edo kafe-makina amerikarra\nTantaka kafe-makinek garbiketa edo deskalifikatzeko prozedura berezi bat ere badute. The pasos Hain sinpleak dira:\nBete urtegia ozpin eta ur-soluzio gutxi gorabehera zati berdinekin. Kasu honetan, ozpinaren proportzioa handiagoa da, hodi guztietatik igarotzeko denbora gutxiago beharko baitu eta ekintza azkarragoa izan behar baitu.\nJarri kafe-makina beti bezala lanean, kafea iragazkian badago bakarrik. Iragazkia hutsik egongo da disoluzioa igarotzeko.\nAmaitutakoan, erabili pitxerra bota duzun ur bera urtegia berriro betetzeko eta errepikatu prozesua berriro gerta dadin.\nOrain berriro errepikatu aurreko prozesua, baina oraingoan urarekin bakarrik, ozpin gabe. Horrek ozpinaren gainerako erronkak argituko ditu, zapore txarra izan ez dezan.\nAzkenik, garbitu pitxerra eta kafe-makinaren ur biltegia ur eta xaboiarekin hondakin guztiak kentzeko eta kitto.\nKafe-makina industriala edo komertziala garbitzea\ndu kafe-makina industrialak, kafetegietan, jatetxeetan eta abarretan merkataritza-helburuetarako erabiltzen direnek ere badute beren garbiketa-prozesua. Kasu hauetan, are kritikoagoa da, jende askori kafea zerbitzatzen baitute, beraz, infekzio bat heda daiteke mantenimendu ona mantentzen ez bada. The prozesua hau da:\nGarbitu igerilekua egunero. Hau da, kafetegiaren gorputza. Ezin da ur azpian garbitu, baina 1:50eko lixiba eta ura disoluzio bat erabil daiteke oihal batekin kanpoko gainazal guztiak desinfektatzeko.\nKendu iragazki-burua eta garbitu platerak egingo zenukeen bezala, ontzi-garbigailuarekin eta urarekin. Hainbat egunez garbitu ez baduzu, baliteke aldez aurretik biguntze-prozesu bat behar izatea, ozpin eta ur-soluzio batean murgildu eta gero garbiketari ekinez.\nDesmunta daitezkeen gainerako piezak ere garbitu behar dira. Esaterako, ur depositua kendu badaiteke, zuk ere garbi dezakezu, edo kafe-alea, etab. Besterik gabe, xaboia eta ura erabil ditzakezu, edo soluzio azidoak erabili, hala nola ozpina eta ura, kare-arrastoak dituela ikusten baduzu.\n1 Garbitasunaren garrantzia\n2 desinfekzio orokorra\n3 Garbitu italiar edo moka potoa\n4 Garbitu Nespresso kafe-makina\n5 Dolce-Gusto kafe-makina garbia\n6 Garbitu espresso makina\n7 Garbitu tantaka edo kafe-makina amerikarra\n8 Kafe-makina industriala edo komertziala garbitzea


Ezin al duzu salmentako PR backlinkak aurkitu?\nBadakit ez dela erraza denik leku egokiarekin eta seguruarekin PR salmenta backlinkak eskaintzea. Eta, jakina, ia ezinezkoa da domeinu-administrazio handiko, PageRank, eta Page Authority-eko puntuazioen nahikoa backlinkak eraikitzea - guztiz modu naturalean, ordaindutako edozein ordainik gabe. Egokiena, iturri legitimoak erabiliz, zure webguneko edo blogeko web orrietara bideratutako backlinkak lortzeko. Eta leku sorta bat dut PR topiko backlink salmentan aurkitzeko - zorionez gutxienez arrisku posiblea zeure burua lur zeure ranking Google zigorra batekin.\nSalmentarako PR Eskuragarriak dituzten Lekuak Lekuak\nZure denbora alferrik galdu behar duzu abisu gogaikarria emanez. Arazo arrotza izan behar du. Hori dela eta, hemen azalduko ditudan batzuk erabilitakoak eta leku gutxi edo seguruagoak erakutsiko dizkizut. Ausart nahikoa (edo arduragabekeria duena - nork daki!), Hona hemen zure SPUR bat eman ahal izateko - gutxienez, Google-ren bandera gorri bat igorri gabe berehala.\nLotura Kudeaketa - Baliabide hau gomendagarria izango da kalitate aparatuaren atzeraeraginetako ordainpeko backlinkak ordainpeko eskuratu ahal izateko zure lehenbiziko probak lortzeko.Hainbat DA, PA, eta PageRank partiturak dituzten hainbat esteka erabilgarritasun zabala aurki dezakezu. Kontuan izan, zure aurrekontua oso estua dela eta, aukera hau zure aukerarik onena izango litzateke - prezio altuko PR backlinkak aurrez erabilitako gainerako erabileren artean prezio tagak merkeagoak eskainiz.\nBlack Hat Links - Bigarren postu onena da backlinkak egiteko edota multzo handiak saltzen eta deskontatuko direnak prezioa. Baina ordainpeko esteka eraikitzeko iturri hau kontuan hartuta gomendatzen dut, gutxienez 50-60 esteken gutxienez 50 euroko erosketa egiteko prest dagoenean. Eta leku honen berezitasun berezia da erosi ahal izateko backlink ia guztiak DoFollow atributurako eskuragarri dagoela.\nFiverr - gune hau merkatu digitalean eta afiliatuen marketing komunitateen artean ezaguna den arren, oraindik oso aukera ona izan daiteke itzultzaileen PR altua lortzeko.Kontuan izan, ordea, Fiverr-k aurrerapausoa emango duela SEO-n, arreta handiz erabiltzen denean soilik. Esan nahi dut ez dagoela tresna automatizatu gehiegi erabilgarri daudenik, beraz, ez zenuke inoiz presarik egon ahalik eta esteken kopuru handiena lortzeko. Gogoratu link eraikinean irabazi gehiegizko azkar beti Google-ren begien aurrean susmagarria dela.\nBacklinkak zentroa - azken aukera aipatzen dut gomendatzen SEO kalitatezko backlinkak erosteko. Alderik indartsuenetakoa Backlinks Hub-erako backlink-ekin batera datorren urteko bermea da. Baliabide hau kalitateaz apustuak baino apur bat gehiago dirudi. Hala eta guztiz ere, ohiko prezioen etiketak badirudi hefty pixka bat dirudi Source .


Argia Multimedia. Ezagutu 2020ko ARGIAren egutegia\n"Gaurko egunez..." formularekin hasten diren idatziekin, isilarazitako historia ekarri nahi dugu gogora 2020ko ARGIAren egutegian. Mota askotako injustiziak eta horien aurrean, bateko eta besteko herritarrek egindako ekimenak berreskuratuko ditugu. Euskal Herria eta nazioartea. Euskararen historia, feminismoa, ekologismoa, langile borrokak, internazionalismoa... Egunero efemeride bat, urte osoan zehar. Iraganarekiko lotura ez dezagun galdu, eta burujabeak garenez, historia guk ere idatz dezagun.


www.hitzketa.eus - AHOZKO EUSKAL TESTUAK HAUR HEZKUNTZARAKO, SYMBALOO PLATAFORMA BIDEZ\nAhozko euskal testuak Haur Hezkuntzako errutinetarako baliabide, 2019-2020 ikasturteko Gradu Amaierako Lan batetik sortutako materiala da. Amets Galdos Irigoienek Haur Hezkuntzako praktikaldietan, irakasle batzuek errutinetarako euskarazko baliabideak topatzeko orduan zailtasunak zituztela ikusi zuenez, hauentzat lagungarri izan zitekeen online plataforma bat eratzea erabaki zuen. Hau honela, galdetegi baten bidez, EAE-ko irakasleek zituzten zailtasunak detektatu eta, hauen beharrizanak aztertuta, errutinetarako egokiak izan daitezkeen euskarazko baliabideak biltzen dituen plataforma erabilerraz bat sortu du.\nBaliabideak hautatzeko orduan, honako puntu hauek hartu dira kontuan:\nO Euskarazko materiala izatea.\nO Haur Hezkuntzako errutinetan lantzen diren gaiekin lotura izatea.\nO Ahozko generoen artean aniztasuna egotea.\nO Errespetu eta berdintasunean oinarrituak izatea.\nO Irakasleek gai bera lantzeko baliabide ezberdinak izatea, kasuan kasu, egokiena hautatu eta norbere ikasle taldera egokitzeko aukera izateko.\nLana Haur Hezkuntzako irakasle den orori zuzendua dago. Izan ere, plataforma digitala izan arren, oso erabilerraza eta intuitiboa da; beraz, ez da beharrezkoa teknologia berriekin aditua izatea.\nEra berean, etapa honetako haurrek erabil dezaten pentsatua dago. Plataforman aurki daitezkeen gaiak ikono adierazgarri batekin adierazita daude, eta, behin gaia hautatuta, honen inguruko genero bakoitzak ere bere ikono eta kolore bereizgarriak ditu. Hori horrela, haurrek ere plataforma hau modu autonomoan erabiltzeko aukera dute.\nSARTZEKO ESTEKA: https://www.symbaloo.com/mix/ahozkobaliabideakhh-n\nNola funtzionatzen du Symbaloo plataformak?\nAmetsek sortutako baliabidea Symbaloo izeneko plataformaren bitartez gauzatu da. Ikus dezakezuen moduan, Symbalooaren hasieran, gai nagusi batzuk daude bilduta: Eskolarako sarrera, hilabeteak, zenbakiak, koloreak, animaliak, egun bereziak, eguraldia eta urtaroak, familia, gorputza, etab.\nBada, horietako batean klikatuta, Symbalooak beste pantaila batera eramango gaitu, non gai hori haurrekin jorratzeko ahozko euskal baliabideak aurkituko ditugun; besteak beste, asmakizunak, abestiak, jokoak, olerkiak, ipuinak, esaera zaharrak edota aho-korapiloak.


Jarduera aurrekomunikazioa: Lizentzia beharrezkoa ez duten jarduera sailkatuak\nJarduera sailkatuen lizentzia eskuratzea derrigorrezkoa ez den kasuetan (apirilaren 23ko 7/2012 Legeko II.B. Eranskina), merkataritza, ostalaritza, lantegi txikiak edo zerbitzu jarduerak abian jartzeko, horien sustatzaileak bere datuak eta gainontzeko agiriak Udalari jakinaraziz aurkezten duen idatzia.\nJarduera abian jarri aurretik, udal teknikariekin hitzordua eska dezakezu informazioa jaso ahal izateko. Ikus Jarduera sailkatu bat ireki aurreko kontsulta fitxa.\nInformazio gehiago Obrak hasteko aurrekomunikazioa fitxan.\nJardueraren aurrekomunikazioa aski duten merkataritza, industria edo zerbitzu establezimendu bat ireki nahi dituen edozein pertsona fisiko edo juridikok.\n1.- Jardueraren aurrekomunikazioa egiteko agiria.\n2.- Memoria bat, paper eta digital formatutetan (CD): jarduera deskribatu behar du eta jarduera horrek ingurumenean, pertsonengan edo haien ondasunetan eragin ditzakeen kalteak gutxitzeko ezarri diren neurriak azaldu.\n3.- Eskumena daukan teknikariak emandako ziurtagiria, egiaztatzeko jarduera edota instalazioak bat datozela aurkeztutako dokumentazio teknikoarekin, eta ondo betetzen dituztela ingurumenarekiko araudiek ezarritako betebehar guztiak, Zarataren aurkako Babeserako Udal Ordenantza, esate baterako.\n4.- Baimen sektorialak:\nOsakidetzaren osasun baimena: janari dendak, ostalaritza...\nUr Partzuergoak emandako isurtzeko baimena (industria jardueretarako).\nHondakin arriskutsuen onarpen-agiria. Agiri hori kudeatzaile baimendu batek igorritakoa izango da.\n5.- Jarduera Ekonomikoen Gaineko Zergan alta.\n6.- Suteen kontrako babes-instalazioen mantenimendu kontratua.\n7.- Erantzukizun zibileko poliza: ikuskizunak eta aisialdi jarduerak.\nLekualdatze, eskualdatze eta titularitate-aldaketetan ................ %50\nlokal komertzialak <80 m2 eta industrialak <350 m2. ................ %50\nUdal teknikariak lokala bisitatuko du jarduera ikuskatzeko.\nAurrekomunikazioan eman beharreko datu guztiak ez emateak edo datu, adierazpen nahiz eransten den agirietakoren bat okerra edo faltsua izateak edo udal administrazioaren aurrean aurrekomunikazioa ez aurkezteak jarduerarekin jarraitzeko eskubidea galtzea ekarriko luke, eska daitezkeen erantzukizun penal, zibil edo administratiboak gorabehera.


Aldundiak 700.000 eurorekin babestuko du Soraluzeko SAPAren eraikin zaharra birgaitzeko proiektua - Gipuzko Buru Batzarra\nDiputatu nagusiak eta Soraluzeko alkateak bilera egin dute herriaren etorkizunari lotutako egitasmo nagusiak partekatzea helburu; Etorkizuna Eraikiz kapsularen bitartez jasotako ekarpenak ere aztertu dituzt\nEtorkizuna Eraikiz programari lotuta, lurralde osoko etorkizuneko egitasmoak ezagutu eta herritarrek egindako ekarpenak aztertzeko herriz herriko bilerak egiten dihardu Gipuzkoako diputatu nagusiak, Markel Olanok. Gaurkoan Iker Aldazabal alkatearekin elkartu da Soraluzen, herriko proiektu nagusien inguruko ikuspegiak partekatu asmoz. Gainera, bi erakundeen arteko elkarlan lerroei buruzko analisia egin eta Etorkizuna Eraikiz kapsularen bidez jasotako proposamen eta iritzi nagusiak aztertu dituzte.\n“Pertsona orori lana, babesa eta etorkizuna eskainiko dien lurraldea izan nahi du Gipuzkoak, etorkizunean ere. Horretarako lanean dihardugu buru-belarri, pandemiaren krisialditik atera eta gerora begirako politikak martxan jarriz. Horretarako, ezinbestekoa da elkarlana. Batetik, erakundeen arteko lankidetza eta harreman lerroak estutzea eta, bestetik, herritarren proposamenak eta iritziak jasotzeko bideak indartzea”, adierazi du diputatu nagusiak, Soraluzeko alkatearekin bilera egin ostean. Ekonomia Sustapeneko diputatua, Jabier Larrañaga, bilera honetan egon da baita ere.\nSAPAren eraikina birgaitzeko proiektuari babesa\nBileraren ostean diputatu nagusiak iragarri duenez, Foru Aldundiak 700.000 euroko babesa emango dio Soraluzeko Udalari, SAPAren eraikin historikoa birgaitzeko proiektuari. Olanok adierazi duenez, udalerriarentzako “ezinbesteko” ekimena da eta une honetan erabiltzen ez den eremu degradatu bat “herritarren mesedetan berreskuratzea” ekarriko luke berekin. “Proiektu hau kualitatiboki oso garrantzitsua da lurralde osorako, lurraldea orekan eta Soraluzeren garapen sozial eta ekonomikoan eragi zuzena duelako. Izaera eraldatzailea duen proiektu hau irmo babestuko dugu", berretsi du.\nSoraluzeko alkateak, Iker Aldazabalek, Gipuzkoako Foru Aldundiak SAPA birgaitzeko proiekturako emandako laguntza nabarmendu eta eskertu nahi izan du. Adierazi duenez, Udalak 2019an pabiloiaren jabetza eskuratu zuenetik, hirigintza-hitzarmen bidez, eremua berreskuratzeko eman beharreko urratsak eman dituztela, eta laguntza honek behin betiko bultzada suposatzen duela proiektua errealitate izan dadin. Bestalde, Aldazabalek gogorarazi nahi izan du Uraren Euskal Agentziak Gabolatseko egungo zubia ordezkatzeko hartu duen konpromisoa, eta azpimarratu nahi izan du bi hirigintza-jarduketa hauek funtsezkoak izango direla SAPAren eremua birgaitzeko.\nEtorkizuna Eraikiz kapsula\nJoan den urteko otsailaren 25ean Soraluzen kokatu zuen Gipuzkoako Foru Aldundiak Etorkizuna Eraikiz kapsula, non galdetzen zitzaien herritarrei Gipuzkoak 2040an zein balio mantendu beharko lituzkeen. Diputatu nagusiak azaldu duenez, pandemia egoera dagoeneko bi urtez luzatzen ari den honetan, “ezinbestekoa” da gipuzkoarrei entzun eta “gizartean pil-pilean dauden beharrizan, balio eta proposamenak” jasotzea. Horretarako “tresna eraginkorra” izaten ari da aipatutako egitasmoa eta dagoeneko 24 herri eta lau unibertsitate campusetan egon da, gipuzkoarrengandik 3.500 ekarpen baino gehiago jasoz. Ibilbide honetan guztian jaso diren eta\njasoko diren ekarpen guztiak foru erakundearen aurrekontu parte-hartzaileen prozesuan kontuan izango dira, diputatu nagusiak jakinarazi duenez.\nHain zuzen ere, Soraluzen 491 ekarpen jaso zituen kapsulak. Soraluzeko biztanleek etorkizunari begira dituzten proposamen nagusiak ingurumenari eta udalerrirako beharrezkoak diren azpiegiturei buruzkoak dira, baita mugikortasunari buruzkoak ere.\nOlanoren iritziz, lurralde osoan “gobernatzeko modua” eraldatzen ari da Etorkizuna Eraikiz. “Gipuzkoaren etorkizuneko desafioei erantzun asmoz, egitasmo hau 2016an martxan jarri zenetik, dagoeneko 125 herritarren proiektu sustatu ditugu, 32 proiektu esperimental abian dira eta bederatzi erreferentzia zentro garatu ditugu erronka sozial eta ekonomiko guztietan eragiteko”, aipatu du diputatu nagusiak.


Leonardo da Vinci-ren asmakizun baten inguruan - Euskonews\nLeonardo da Vinci ren asmakizun baten inguruan Leonardo da Vinci ren asmakizun baten inguruan * Jose Ramon Etxebarria Egindako lanaren eta ekarpenen eragina dela eta, badira zenbait pertsona, hil ondoren ere gure artean bizi direnak, betiko. Nolabait esatearren ÒhilezinakÓ dira, eginiko lanen ereduan gure artean baitaude oraindik ere. Horietakoa da, zalantzarik gabe, Leonardo da Vinci (1452 1519). Gizon polifazetikoa zela esateak ez du inor harrituko, guztiz ezagunak baitira, pinturaren, arkitekturaren, anatomiaren... arloetan eginiko lan miresgarriak. Ez gara, beraz, lan horiez mintzatuko, gutxiago aipatu den beste arlo batez baizik. Izan ere, besteren artean, Leonardo ingeniari handia izan zela esan dezakegu, ingeniaritzaren zenbait arlotan lan harrigarriak egin baitzituen. Hain zuzen, lan horiek kontuan izanik, duela lau urte Bilboko Ingeniarien Goi Eskolak, bere sorreraren mendeurrenaren kariaz, liburu bat argitaratu zuen Leonardo ren izaera hori azpimarratuz: Leonardo da Vinci, ingeniaria / el ingeniero, Bilboko Ingeniarien Eskola Fundazioa, 1997, Bilbo. Edizio elebidunean argitaraturiko liburu horretan, zenbait irakasleren artean eginikoa, Leonardok diseinaturiko hainbat mekanismo aztertu ziren, bereziki Madril I eta Madril II Kodizeetako diseinuak aztertuz. Artikulu labur honetan, liburu horretan ageri den mekanismo bat aipatuko dugu, bere garrantziagatik aparteko azterketa monografikoa egitea merezi duena: torloju amaigabeko engranajea. Torloju amaigabeko engranajea Madril I Kodizea, 17. orria (atzealdea) Leonardok torlojuen bidezko sistema anitz asmatu zituen, baina agian irudikorrenetakoa eta bere garairako aurreratuenetakoa, torloju amaigabeko engranajearen ideia izan zen, alboko irudian azaldurik dagoena, hain zuzen. Teknologia liburuetan esan ohi denez, engranaje mota hau Ingalaterran XVIII. mendearen bukaera aldean Henry Hindley izeneko erlojugile batek asmatu zuen; baina Leonardoren irudia eta iruzkin zuzenak ikusi ondoren, data hori berraztertu,eta asmakizuna berari esleitu beharko li tzaioke. Seguruenik, torloju modernoaren asmatzaileak ez zuen bere aitzindariaren ideia ezertarako ezagutzen, baina aitzakia hori ez da nahikoa Leonardoren aitatasuna ez aitortzeko. Nolanahi den, hurrengo irudian gaur egungo tolorju amaigabeko engranaje moderno baten argazkia jarri dugu, bi diseinuen arteko antzekotasun harrigarriaz kontura gaitezen. Torloju amaigabeko engranaje modernoa Torloju amaigabeko engranajea mekanismo oso interesgarri eta baliagarria da, gaur egun mota desberdinetako makina egileek eurrez erabiltzen dutena. Abantailarik aipagarrienen artean, beraren transmisio erlazio handia dugu (gurpil zirkularraren ardatzak torlojuaren ardatzak baino askoz astiroago biratzen du), eta erredukziorako beste prozedurekin konparatuz betetzen duen toki txikia ere bai. Bestalde, sistemaren funtzionamendua itzulezina da, ezin baita gurpilaren higiduraz torlojua birarazi, eta horrek zenbait abantaila garrantzitsu ditu funtzionamenduaren segurtasunaren ikuspuntutik, zeren, torlojua higiarazten duen motorearen geldialdia gertatuz gero, ez baita mekanismoaren herrestadarik gertatzen gurpilean aplikaturiko kargaren eraginez; adibidez, Leonardoren irudiaren kasuan, non torlojuaren higidura eskuz eragindako biradera batez burutzen den, ez da kargaren erorketarik gertatzen biradera askatzean. Gainera, prozedura oso eraginkorra da, motorearen sistemaren irteeraren norabide perpendikularrean higidura sorrarazteko. Iruditik ondoriozta daitekeenez, Leonardok ez zuen zehaztasunez aztertu gurpilaren hortzek eduki behar duten profilaren forma, ezta torlojuak berak eduki behar duena ere, nahiz eta, dakigunez, forma horiek erabat baldintzatzen duten mekanismo honen fun tzionamendu zuzena. Berak iradokitzen dituenen antzeko hortzen erabilpenak Ñhau da, profil ongi aztertu gabeko gurpilaren irtenune hutsen erabilpenakÑ funtzionamenduaren arazo kontaezinak sorrarazten ditu, batzuetan funtzionamendua bera ezinezko bihur dezakeelarik; eta, edozeinkasutan, makina modernoetan ez litzateke erabilgarri izango. Nolanahi dela, Leonardo ongi konturatu zen, torlojuak biraketa hiperboloidearen forma eduki behar zuela, eta beraren gainean helize formako hortza behar zuela. Diogun, bestalde, Leonardoren ideia aplikazio oso errazak egitera zuzenduta zegoela, karga astunak eskuz jasotzera, artisanalki eraikiko ziren mekanismoak erabiliz gainera; zer esanik ez, horrelakoen helburua ez zen etekin eta abiadura handia lortzea, eta orduan, artisau on batek hemen aipatzen direnen moduko mekanismoak eraiki eta puntu puntuan presta zitzakeen. Torloju amaigabeko engranajearen aurreko mekanismoak Madril I Kodize Kodizea, 17. Atlantikoa, 6. orria orria (atzealdea) (atzealdea) Azken irudietan Madrilgo Kodizean eta Kodize Atlantikoan ageri diren beste bi diseinu jarri ditugu. Dirudienez, mota honetako mekanismoak ohikoak ziren garai hartan. Horien portaera, susmatzekoa denez, oso eskasa izango zen, sistema oso korapila tsua izateaz gainera. Izan ere, Leonardok ongi ezagutu eta marraztu zuen mekanismo hori itzulgarria da; beraz, gurpileko hortz baten apurketaren kasuan edota biradera askatzean mekanismoaren erretentzioa bermatzeko, karraka motako elementu osagarria jarri behar zaio nahitaez, irudian ere ageri den moduan. Izan ere, Leonardok iruzkin hau gehitu zuen: ÇGurpileko hortz bakarra engranatzen duen torlojurik egiten duzunean, karraka bat gehitu behar diozu uztaian, hortza apur badadi gurpil horzdunak atzerantz egin ez dezanÈ. Edozein kasutan, badirudi ezkerreko irudia gaizki eginda dagoela gurpilak funtziona dezan Ñhorretarako, biraderak era erradialean egon beharko lukeÑ, eta diseinu zuzena eskuineko aldean dagoena dela, zeinean torlojua gurpilarekiko era erradialean jarrita dagoen. Ikus daitekeenez, torloju amaigabeko engranajearen kasuan, gurpilaren zenbait hortzek aldi berean engranatzen dute torlojuaren hortzarekin. Bestalde, gurpilaren kanpo ertzak bertan azaltzen diren zerra hortzen formako koskakizan behar ditu, blokeorako elementuak ongi ahoka dezan; gainera, azken honek gurpilaren ertzaren aurka presionatzen egotea bermatu behar du. J. R. Etxebarria, Udako Euskal Unibertsitatea, Fisika Saila Euskonews & Media 134.zbk (2001 / 9 / 7 14) Eusko Ikaskuntzaren Web Orria


Nolako unibertsitatea nahi den | Nolako unibertsitatea nahi den – iparraldekohitza\nBidarteko ESTIA ingeniaritza eta teknologia eskola handitu da, eta egoitza berrietan sartu aurten. Bi master berri ireki ditu, bestalde. Kapitalean, Akitania Berriko merkataritza eta industria ganbera batzuk sarrarazi ditu, eragina zabaltzeko. Patxi Elizalde zuzendaria garapenaz eta etikaz mintzatu da.\nSei milako bat ikasle badabiltza, gaur egun, Ipar Euskal Herriko goi mailako ikasketetan. Euskal Elkargoak helburutzat dauka 2025erako 10.000 ikasletarat heltzea. Bizkitartean, sailen irakurgarritasuna ez da erraza, ikastegiak buruzagitza desberdinen meneko dira, eta campus guziz zapartatua da, bereziki, Baiona, Angelu eta Biarritzeren artean. Berezkoagoak diren sail eta eskolak badira: ingeniaritza alorrean, ESTIA eta ISA BTP adibidez; edo gizarte sailean, Etxarri.\nESTIA, Bidarteko ingeniaritza eskola, 1.000 ikasletarat hupatu da aurten. Bi master berri ireki ditu, eta 1,25 milioi euroko kapital emendatzea egin, akziodun berriak sarraraziz. Gehiago dena, egoitza berri-berrian sartu da Izarbeleko teknopoloan.\nPatxi Elizalde ESTIAko zuzendaria\nAkziodun berriak, bereziki Akitania Berriko MIGa, merkataritza eta industria ganbera batzuk dira. ESTIA bera, Baionako MIGak sortu zuen, eta kapitalaren %89 du. Baina bere garapenerako diru gehiagoren beharretan zirela esplikatu du ESTIAko zuzendari Patxi Elizaldek. “Ohartu gara kapitala ez zela nahikoa ESTIAk erabili eremuaren biziarazteko. Gure oinarrien sendotzeko eta eskugaineko diru arazorik ez ukaiteko, beharrezkoa zen kapitalaren emendatzea”.\nAkitania Berrira hedatu\nBigarren arrazoia “estrategikoagoa” da eskola “garatzen laguntzeko”. Baionako hirigunetik Akitania Berriko eskualde mailara zabaltzeko parada eskaini diela dio Elizaldek. Baionako MIGaren nahikaria izan da Akitania Berriko beste MIGak sarraraztea ESTIAn. Denetarat dozena bat dira. Andre Garreta Baionako ganbera buruak egin die ESTIAn inbertsio egiteko proposamena. “MIGek enpresen lehiakortasunen aldeko palanka gisa ikusten dute formakuntza”, erran du Elizaldeak, eta anitz interesatuak agertu direla proposamenarekin.\nSartu diren MIG batzuekin jada partaidetzak bazituen Baionakoak, hala nola Mont-de-Marsangoarekin (Landak, Okzitania). Diseinuan berezitua da, eta elkarren arteko osagarritasun hori zaie laketa. “Horrek ekarri gaitu formakuntza hibrido baten pikoan ematera: diseinugile/industria-asmatzaile (baxoa +3). Ingeniaritzaren eta diseinuaren arteko ezkontza arras modernoa da; ofiziokoen behar batzuei erantzuten die, eta gazteen tirria pizten du”.\nDeux-Sevres departamenduko MIGak (Frantzia) badu ingeniari gazteen erakartzeko interesa. “Niort aldeak erakargarritasun eskasa pairatzen du gazte mailan. Hango enpresek beharrak dituztelarik profil teknikoetan. ESTIAn ditugunak”. Metropoli handiagoekiko lehiak erdiz erdi jotzen omen ditu. “Langabezia guti dute, baina gazteak hurbileko metropolietara doaz: Arroxela [Itsas Charente, Frantzia], Poitiers [Vienne, Frantzia] edo Naoned [Bretainia]”. Akitania Berrira hedatzea indartze gisa bizi du zuzendariak. “Indar handiagoa ematen digu, ESTIAk mapan posta zigilu baten heineko erakunde [Ipar Euskal Herria] bat baino eremu zabalagoko hedadura duela erakusten baitu. Lokalismotik ateratzen gaitu”.\nSortu denetik, ESTIAk gustukoa du erratea mugaz gaindiko egitura bat dela, Euskal Autonomia Erkidegoarekin eta Nafarroarekin euroeskualdea osatzen duena. Egituratze berriak horretan deus ez duela aldatzen dio Elizaldek. “Euroeskualdearen bihotzean gaude, eta atxikiak gatzaizkio, baita Hego Euskal Herriko kideekin ditugun —EHU eta Mondragon Unibertsitatea— harremanei ere”. Gogoko izanen zuen Hego Euskal Herrikoak ere kapitalean sartu balira. “Ideala izanen zen —sinbolikoa izanik ere— Euskampus, Mondragon taldea, Eskola Politeknikoa, Basque Research and Technology Alliance gure kapitalean sartu balira”. Aipatu zuten bakoitzarekin eta Arantxa Tapia Jaurlaritzako ekonomia sailburuarekin ere. “Baina, han, Bordelen bezala, beren burua dute lehentasun Iparraldean dirua ezarri aitzin”.\nAurten bi sail ireki ditu Bidarteko ingeniari eskolak: master bat adimen artifizialari eta big data-ri buruz; eta beste bat robotizatzeaz.\nAdimen artifizialak, datuen metatze eta erabilpenak, robotizatzeak, arrangura eta gogoeta anitz pizten dituzte gizartearen kontrola orokorrari buruz, jendetasunaren ordezkatzeari buruz, ingurumenari egin kalteari buruz, besteak beste. Elizaldek ez du uste ingeniariak eta ingeniarigaiak itsuak direnik gogoeta horien aitzinean. “Irakasleak eta ikasleak kontziente dira horretaz. Gizarteari eta ingurumenari buruz betekizunak badituzte. Ingeniariaren etika gutunean idatziak dira argiki. Gaia arrunt barneratua da, gaur egun; konferentziak, klaseak egiten dira horretaz”. Burua argi menperatu behar den garapen gisa dakusa teknologia. “Bistan dena, teknozale garelarik, zaletasun handiegikoak izatearen susmagarri ager gaitezke. Baina hobe da teknologien hobeki ezagutzea, ulertzea eta nola eragiten duten jakitea, nola menpera daitezkeen jakiteko. Erabilpen baikorrak izan daitezke, kaltegarriak izan daitezkeen bezala, baina berdin da jardun orotan”. 5G teknologiaren adibidea eman du. “Batzuek erabakiak hartzen dituzte 5Gri buruz gehiagoko gogoetarik gabe. Ez dakit hain ona den gogoeta sakonagorik ez eramatea”.\nJoan den urte hondarrean, ESTIAk partaidetza izenpetu zuen Frantziako aireko armadarekin eta Supelec Zentralarekin lankidetza eramateko aireko guduaren garapenean. Armagintzaren industrian aritzeko saila da, eta, ingeniariaren etikaren gutuna errespetatzen duen galdegiterakoan, ekonomiaren errealitateari begiratzen dio zuzendariak. “Ezin da ukatu defentsa industria ekonomia sail inportantea dela. Estatuko ekonomiaren zutabe bat da. Ezin zaio bizkarra eman”. Etikaren gaia trenkatu gabe. “Etika, bai, bistan da etika badela, baina galdera bera egin daiteke eraikuntza alorrean: ‘Lan egin behar ote dut Aldayrentzat [etxegintza negozio egilea]? Hazkurri industrian ari banaiz, haizu ote zait Lactalisentzat lan egitea?’. Sail anitzentzat balio du galderak”.\nJuliette Bergouignanek —unibertsitate irakasle erretretatua, Batera-n berezko unibertsitatearen gaia landu duena— gogoeta dakar Enbata aldizkariko azken zenbakian Ipar Euskal Herriko goi mailako ikasketen egoeraz. “Tokiko gobernantza falta dugunez, goi mailako irakaskuntza eta ikerketa dependentzia baten meneko atxikiak dira”, dio. Lionel Jospin Frantziako lehen ministro zenean huts egin aukera aipu du artikuluan, baita tokiko hautetsien utzikeria deitoratzen ere.\nEz du Bergouignanek sail orokorretako berezko unibertsitatearen beharra ikusten, baizik eta “teknologia unibertsitate” batena, “gai nagusi batzuen inguruan lurraldeko goi mailako formakuntzen erakargarritasuna azkartzeko”. Koherentzia eskasa zaio arazoa eta guneak barreiatuak izatea: “BABeko hiriek, pastizaren zatia ukan nahiz, formakuntzak laurdenkatu dituzte zenbait gunetan, campus bakarrean biltzeko partez”.\nBidarteko ESTIA ingeniari eskolaren egoitza berriko ataria\nESTIAko zuzendariak uste du geroa dela ikusmiran atxiki behar. “Ez dugu iragana berriz eginen; hor gaude etorkizuna eraikitzeko. Nahiz damutu gaitezkeen, berriki arte gaiak ez baititu biziki interesatu tokiko agintariak. Naski elkargoa ohartua zaion goi mailako ikasketen arloan hartu berant handiari”. Adierazgarria zaio Arroxelako Unibertsitatea. “Arroxelan ez zuten ikasle bakar bat ere, eta unibertsitatea sortu zuten borondate politiko hutsez. Gaur, 15.000 ikasle dituzte, hiri modernoa da; hain segur, horri esker”.\nBergouignanen gisan, uste du teknologia saileko puntako sail berriak proposatu behar direla. “Ez da eguzkia eta uhinak direlako ikasleak heldu direla. Alderantziz, traba da itxura hori ikasle serioak etorrarazteko. Ikasleak heldu dira formakuntza erakargarriak ditugulako, mamitsuak, kalitatezkoak. Hori da garatu behar”.\nHaatik, unibertsitateen autonomiarena afera zaila ikusten du Elizaldek, lehia azkarra delako. “Small is not beautiful garaietan gara. Shanghaiko sailkapenean agertu behar da, egitura gotorrak egin behar dira. Hiri ertainak heren gune bezala ikusiak dira; Bordeleko medikuntza anfiteatroak ez daitezen gaindika”. Beraz, berezko unibertsitate baten aldarrikapena ez zaio baitezpada “estrategia ona”. Munta handiagokoa zaio ikasleek ikasketak Ipar Euskal Herrian burura ditzaten puntako ikerketetan. “Tokiko enpresa sarea elika dezaten, masterrak hemen egin behar lituzkete”.


Poppy Northcutt, Ilargiraino eta bueltan - Zientzia.eus\n21.918 eduki kontsultagai\nHasiera » Artikuluak » Poppy-northcutt-ilargiraino-eta-bueltan\nPoppy Northcutt, Ilargiraino eta bueltan\n2019/03/01 Etxebeste Aduriz, Egoitz - Elhuyar Zientzia Iturria: Elhuyar aldizkaria\n“Houston, arazo bat izan dugu hemen” entzun zenean, ez zegoen kontrol-zentroan. ABCko kazetari batek deitu zionean jakin zuen oxigeno-tanga batek eztanda egin eta Apollo 13-ko hiru astronautak egoera arriskutsuan gelditu zirela. Haiek bueltan ekartzeko zer egingo zuten jakin nahi zuen kazetariak. Telebista piztu zuen. Eta berehala pentsatu zuen: “Hobe izango dut zentrora joatea”.\nZentrotik ere saiatu ziren Poppyrekin harremanetan jartzen, baina ez zuten lortzen. Bi egun lehenago jaurtiketa ikusten izan zen Floridan, eta hurrengo egunera arte ez zen itzultzekoa. Iritsi orduko hasi zen lankideekin batera astronautak Lurrera nola ekarri pentsatzen eta kalkulatzen. Izan ere, Lurrera bueltatzeko kalkuluak egiteko programa Poppyk eta lankideek diseinatua zen. Ezinbestekoa zen haien lana.\nEgoera larria zen. Baina, lau egun geroago, 1970eko apirilaren 17an, onik itzuli ziren astronautak. “Edertasun-lehiaketa bateko partaide izandako eta John Swigert Jr. astronautarekin harreman erromantikoa izan duen emakume batek parte hartu du Apollo 13-ko eskifaia etxera onik ekartzen”, zioen hainbat egunkaritan argitaratu zen artikulu batek. “Poppy Northcutt, 26 urteko matematikari ilehori xarmagarria, Misioaren Kontrol Zentroan lanean zegoen emakume bakarra zen, Apollo 13-ren larrialdian”, jarraitzen zuen erreportajeak.\nHedabide askotan goraipatu zituzten Northcutten dohainak: urrezko ilea, peka maitagarriak, hanka-pare bikaina, edo zein ongi gelditzen zitzaizkion minigonak. Lan hura agian polita zelako lortu zuela iradoki zuenik ere izan zen.\nFrances Miriam Northcutt izena jarri zioten, baina anaiak Poppy deitu zion hasieratik. Berari gehiago gustatu zitzaion anaiak jarritakoa. Unibertsitatean matematikak ikasi zituen; batetik, gaitasun-test guztien arabera, matematikarako dohain handiak zituelako, eta, bestetik, emakumeen lanak saihestu nahi zituelako, eta gizonen lan hobeto ordainduak egiteko aukera izan. Lizentziatu eta berehala TRW agentzia aeroespazialean hasi zen lanean. NASArentzat lan egiten zuen agentzia hark, Apollo misioetan, hain zuzen ere.\nKonputatzaile-gisa hasi zen lanean, oinarrizko kalkulu monotonoak egiten. “Computress deitzen zioten nire lanari” kontatzen du Northcuttek MAKERS: Women in Space dokumentalean. “Computress guztiak emakumeak ginen, eta ingeniari guztiak gizonak”. Denen artean Ilargitik Lurrera itzultzeko programa diseinatu behar zuten. Benetan kontu garrantzitsua zela jabetuta, galderak egiten hasi zen. Eta gero eta galdera hobeak egiten zituen, tartean, programan akatsak zeudela erakutsi zuten galderak. “Inguruan nituen tipo haiei begiratu, eta pentsatu nuen: ‘hauek bezain argia haiz hi’. Programa gauero etxera eramaten hasi nintzen, eta alderantzizko ingeniaritza egiten. Laster, kode haren lerro guztiak irakurri zituen pertsona bakarra izango nintzen, seguruenik”.\nIngeniari-postura igo zuten. NASAko misioen kontrolean lan egin zuen lehen emakumea izan zen. 1968ko abenduan, 25 urterekin, Apollo 8 misioan, kontrol-mahai batean aritu zen. “Presio handia sentitu nuen, emakume bakarra nintzelako. Askoz nahiagoko nuen hamargarrena edo hogeigarrena izan”. Beldur zen gauzak gaizki joanez gero, emakume batentzako moduko lanak ez zirela leporatuko zietela, eta horrek bidea itxiko ziela beste emakume batzuei. “Hor hasi nintzen kontzientzia hartzen, eta, parte batean, horregatik sartu nintzen gero feminismoan”.\nApollo 8 misioan, astronautak lehenengoz Lurraren orbitatik atera eta Ilargira iritsi ziren. Haren inguruan bira eman eta Lurrera bueltatzea zen helburua. “Munduan gertatzen ari zen gauzarik zirraragarriena zen, zalantzarik gabe —dio Northcuttek—; munduko gauzarik zirraragarrienean ari nintzen lanean”.\nEspazio-ontziaren motorra piztu zuten Ilargiaren orbitan sartzeko. Ilargiaren atzean sartzera zihoazen, eta, lehenengoz, komunikaziorik gabe geldituko ziren. “Maniobra garrantzitsu bat egin behar zuten, komunikaziorik gabe, eta, adibidez, indar gehiegi ematen bazioten Ilargiaren kontra joan zitezkeen”, gogoratzen du Northcuttek. “Gelan geunden guztiok ez genuen arnasik ere hartzen, ez zegoen soinurik, soilik atzerako kontaketarena, eta komunikazio-arduradunarena, espazio-ontzira deitzen. Gure bihotzek ere ez zuten taupadarik egiten”.\nDenak geldi-geldi. Kalkulatutako denbora pasa zen. Berririk ez. “Berandutzen ari ziren segundo bakoitza benetan beldurgarria izan zen”. Baina, halako batean, “Lortu dugu, lortu dugu”, entzun zen espazio-ontzitik. “Ederra da zure ahotsa entzutea”, erantzun zion komunikazio-arduradunak. “Miraria izan zen”, gogoratzen du Nortchuttek.\nLurrera itzultzea baino ez zen falta. Eta Northcuttek eta kideek egindako lanari esker, primeran atera zen hori ere. Astronautak onik itsasoratu zirela ikusi zutenean, pozik ospatu zuten misioaren kontrol-zentroan. Northcutt zen festa hartako emakume bakarra.\nKonturatzen hasi zen zerbait egin beharra zegoela emakume bakar gehiago ez egoteko. Handik urte batzuetara greba feministetan parte hartzen hasi zen, eta 1974an Houstongo udaleko Emakumeen Defendatzaile postua hartu zuen. Gogor egin zuen lan. Suhiltzaile eta polizia emakume gehiago egotea lortu zuen. Lanpostu horietarako eskatzen zen altueraren baldintza kentzea lortu zuen, eta emakumeen uniformetarako galtzak onartzea, gonak derrigorrezkoak baitziren. Bestalde, bortxatuak izan ziren emakumeek bortxaketa frogatzeko egiten zitzaien azterketa ginekologikoa ordaindu behar ez izatea ere lortu zuen. Eta soldatak berdintzeko lanean aritu zen.\nGero, bere ingeniari-postura itzuli zen, eta zuzenbide-karrera atera zuen, borroka feminista alde batera inoiz utzi gabe. Oraindik ere, 75 urterekin, ohikoa da manifestazioetan ikustea.\nASTROCHAT (2018): Twitter-haria\nELY, J. (2008): “Frances Northcutt”. Houston Public Library\nMCNUTT, W. (1970): “Girl helped bring astronauts home”. The Free Lance-Star\nWILLIAMS, R. (1970): “Poppy brings them back to Earth”. The Alcalde


KPIaren arabera igoko da Diru-sarrerak Bermatzeko Errenta, eta ez Gutxieneko Soldataren arabera - Debagoiena - Goiena.eus\nKPIaren arabera igoko da Diru-sarrerak Bermatzeko Errenta, eta ez Gutxieneko Soldataren arabera\nLeire Kortabarria 2017-01-09 16:13\nLanbideren bulegoa Arrasaten.\nDiru-sarrerak Bermatzeko Errenta, RGI siglez ezaguna, KPIaren arabera igoko du Eusko Jaurlaritzak. Horrela iragarri du Enplegu eta Gizarte Politiketako sailburu Beatriz Artolazabalek.\nIazko KPIa, behin-behineko itxiera-datuaren arabera, %1,5 handitu zen. Hartzaileek eta sindikatu nagusiek %8ko igoera eskatzen zuten; Espainiako Gobernuak, PSOEren babesarekin, Lanbide arteko Gutxieneko Soldatarako erabaki zuten igoera, hain zuzen ere.\nEnplegu eta Gizarte Politiketarako sailburu Beatriz Artolazabalek joan den egubakoitzean esan zuenez, “DSBEk aurreikusitako oinarrizko premiei eusteko, Eusko Jaurlaritzak Euskal Autonomia Erkidegoko aurrekontu berrietarako prestazio horien gehikuntza bat proposatuko du KPI 2016aren aldean gehituko den zenbatekoan, aurreko ekitaldian bezala, eta haren eraginek 2017ko urtarrilaren 1erako atzeraeragina izango dute”.\nAldi berean, datozen hiletan, Eusko Jaurlaritzak txosten bat aurkeztuko dio Eusko Legebiltzarrari Diru-sarrerak Bermatzeko Errentarekin lotutako diagnostiko espezifikoari buruz, horrela haren eztabaida xehatu bat egiteko, talde politikoek araudi arautzailearen azterketari ekiteko abiapuntu gisa.\nEusko Jaurlaritzako Enplegu eta Gizarte Politiketarako sailburuaren ustez, “Euskadin pertsona babesgabeenentzat diru-sarrerak bermatzeko sistema bat egitea, beste herrialde aurreratu batzuen esperientzietan oinarritua eta Europako Batzordeak goretsia, oso lagungarria da Euskal Autonomia Erkidegoaren garapen sozial eta ekonomikorako, lan-munduan ahalik eta gizarteratze handiena erraztera bideratuta baitago. Euskal administraziotik sistema horren alde egiten dugu erantzukizunagatik eta hori gabe egongo litzatekeena baino gizarte integratu, bidezko eta egonkorrago baten premia dagoela uste dugulako”.\nGutxieneko soldata "kontzeptu desberdina da"\nEragile sozialek egindako eskaerei dagokienez, lanbide arteko gutxieneko soldata-LGS handitzea –salbuespenez–, hitzarmen kolektiboen arloan, Errege Dekretuak berak zehazten duenez, “modu positiboan baloratzen” duela esan du Eusko Jaurlaritzak, “hobekuntza eta estimulu garrantzitsuak baitira hura aplikatzeko kolektiboentzat, soldaten bilakaera eta enplegua berreskuratzeko prozesua hobetuta”. Hala ere, zehazten du LGS eta DSBE “kontzeptu desberdinak” direla, izan ere, LGS “lan-errentei buruzkoa” da eta “ez du zuzeneko helarazpena diru-sarrerak bermatzeko eredu batera”.\nArtolazabalen iritziz, “zalantzarik gabe, pertsona lan-munduan egotea prestazioan egotea baino kokapen hobea izan behar da, edozein zalantza edo konparazio saihestuta. Horregatik, benetako laneratzea bizkortu behar da”.\nEusko Jaurlaritzako Enplegu eta Gizarte Politiketarako Sailak lana aktibatzeko programa eta baliabide ekonomiko berriak bultzatuko ditu DSBE jasotzen dutenak lan-munduan txertatzeko, kronifikazio-egoerak ekidinda eta haiek lan-merkatuan gehitzea estimulatuta.\nEH Bildu, Ahal Dugu eta sindikatuak, %8ko igoeraren alde\nUrte hasieran, hainbat eragile sozial eta politikok Eusko Jaurlaritzari eskatu zioten DSBE %8 igo zezan, izan ere, arauaren arabera, DSBE lotuta dago gutxieneko soldatari.\nEsaterako, EH Bilduko legebiltzarkide Nerea Kortajarenaren esanetan, “Espainiako Gobernuak onartu duen Gutxieneko Soldataren igoera aukera ezin hobea da Patxi Lopezek DSBEri egin zion %7ko murrizketari buelta emateko”. EH Bilduk Urkulluri eskatu zion “automatikoki ezar” zezan %8ko igoera. Elkarrekin Ahal Dugu alderdia ados agertu zen horrekin.\nUGTko Euskadiko buruzagi Raul Artzak esan zuen lan-merkatua “hondatuta” dagoela eta horregatik Gutxieneko Soldataren arabera eguneratu behar zela DSBE.\nELAko Mikel Novalek Twitterren kezka azaldu zuen Euskadik “Euskal Y-aren lanei lehentasuna” emateagatik DSBE Gutxieneko Soldataren %88 izan dadin “bermatu” gabe, 2008an onartutako arauak dioenez.\n2016ko abenduan, Euskadiko 63.797 bizikidetza-unitatek jaso zuten DSBE.


Haize berriak Julita mertzerian - Otamotz : Otamotz\nMerkataritzak ere garai gogorrak bizi ditu. Hala, inoiz baino pozgarriagoa da denda batek aurki 80 urte beteko dituela, ireki zuen familiaren eskuetan jarraitzen duela eta negozioa berritu dutela jakitea. Denda hau, Zumarragako Julita mertzeria da. Zumarragarren denda kuttunetako bat.\nJulita mertzeria Julita Telleriak ireki zuen 1943an. Telleria oso emakume berezia zen: independentea eta aurrerakoia. Bere ama oso gazte hil zen eta berak etxeko lau gizonezkoen ardura hartu behar izan zuen.\nBere anai-arreba guztiak ezkondu zirenean, Julitak bere mesedetan lanean hasteko garaia zela erabaki zuen eta etxe ondoan mertzeria ireki zuen. «Ia lanik gabe hasi nintzen, baina denda oso ezaguna egin zen. Garai batean igandeetan ere irekitzen genuen, azoka igandeetan egiten baitzen», gogoratu zuen 2003an, 100 urte bete zituenean, Otamotz aldizkariari emandako elkarrizketan.\n65 urte zituela, Julitak jada nahikoa lan egin zuela pentsatu zuen eta bidaiatzen hastea erabaki zuen. «Betidanik nire ilusioa bidaiatzea zen, baina lehenengo etxekoak zaindu behar nituelako eta gero dendan egon behar nuelako, ezin izan nuen. Jubilatu bitartean ez nintzela Altsasutik pasa esaten nuen. Baina ondoren, nire ahizpa Enrirekin, Erroman, Venezian, Moskun… izan nintzen».\nJubilatu ostean, bidaiatzeaz gain, herriko odol emaile elkartea sortu zuen. 90 urte bete bitartean herriko odol emaile elkarteko lehendakaria izan zen.\nJulita jubilatu zenetik 2005era arte, denda alokatuta egon zen. 2005ean Julitaren anai baten bi bilobek hartu zuten denda: Nerea eta Ane Mendizabalek. Julita 2007an hil zen eta, beraz, denda berriro familiaren eskuetan ikusteko aukera eduki zuen.\nNereak ondo gogoratzen du Julita. «Nire aitonaren arreba zen. Ezkondu ez zenez, etxean gelditu zen. Aitonarekin, amamarekin, amarekin eta osaba Manuel Marirekin bizi zen. Guretzat, etxeko izeba zen. Oso modernoa zen. Dendako erakusleihoan azpiko jantziak ere erakusten zituen eta hori garai hartan ez zen batere arrunta. Denda uztea erabaki zuenean, Arantxa Pozuetaren izebei alokatu zien. Ondoren, Arantxak hartu zuen denda, gu heldu ginen arte. Arantxari oso eskertuta nago: oso eskuzabala izan zen eta asko irakatsi zigun. Izan ere, ahizpak eta biok ez genuen negozio hau ezagutzen. Ausartak izan ginen».\nNereak eta Anek bere aita Rufinoren aholkua jarraituz erabaki zuten denda hartzea. «Guk ez genituen sekula izeba eta ama dendan ikusi, jaio ginenerako izebak denda alokatua baitzuen. Hala, denda ez genuen izebak hasitako lana jarraitzeko asmoarekin hartu. Ane eta biok langabezian geunden eta aita izan zen denda hartzera animatu gintuena. Gizon ekintzailea zen. Amak poz handia hartu zuen denda hartu genuenean, noski».\nDenda ireki eta urte batzuetara, Anek beste bide bat hartu zuen. Hala, Nerea da egun dendako nagusia. «15 urte hauek oso azkar pasa zaizkit. Oso gustura nago. Lan hau geroz eta gehiago gustatzen zait. Lokala hobeto aprobetxatu zitekeela iruditu zitzaidan eta berritzea erabaki dut. Etapa berri bat hasteko unea heldu da. Fatxada mantendu egin dugu. Barrualdea berritu dugu: orain, bai bezeroentzat eta bai guretzat erosoagoa da. Dena eskura dago eta artikulu guztiak bistan daude. Bestalde, mertzeriaren aldeko apustu handia egin dugu, azpiko arropa baztertu gabe. Izan ere, geroz eta mertzeria gutxiago daude. Mertzeriak lan asko ematen du, baina lan polita da. Zerbitzu bat ematen dugu: prakak edo txamarra puskatzen bazaizkizu, hemen nola disimulatu aurkituko duzu. Bestalde, Julita topaleku bat da. Jostea edo puntua egitea atsegin dutenek, txoko bat dute. Artile eskaintza zabala ere badugu. Hau guztia ez litzateke posible bezeroen eta nire lan taldearen laguntzarik gabe. Eskerrak eman nahi dizkiet».\nObrak iraun bitartean, Legazpi kaleko 4an egon dira. Bihar bi lokalak itxita egongo dira, etzi Legazpi kaleko lokalean likidazioa egingo dute eta larunbatean 1943an Julita Telleriak ireki zuen dendako ateak berriro irekiko dituzte.\nNerearentzat bere izebak duela ia 80 urte irekitako dendan lan egitea oso berezia da, noski. «Ahizpak eta biok denda hartu genuenean, izeba Julita denda ikustera ekarri genuen. Asko poztu zen denda hartu genuela jakin zuenean. Arantxa Pozueta ere askotan gogoratzen dut. Duela gutxi bere ahizpa ikusi nuen eta denda berria ikustera gonbidatu nuen».\nDendako dekorazioa eta salgaiak XXI. mendekoak izango dira. Tratua, berriz, betikoa: gertukoa, atsegina eta profesionala. Julita eta Nerea bezalako emakumeekin Amazonek jai du!


Kilometroak 2013ko zinta Emeterio Zaldibiak moztu du - Tolosa - Tolosaldeko ataria\nKilometroak 2013ko zinta Emeterio Zaldibiak moztu du\nAsier Imaz 2013-10-06 12:56\nEmeterio Zaldibia Laskorain ikastolako zuzendari eta irakasle ohiak omenaldia jaso du, horrez gain, zabaltze ekitaldian zinta moztu du.\nUrduritasuna izan da protagonista goizeko lehen orduetan Laskorain ikastolako egoitza berrian zeudenengan. Batetik, urte osoko prestakuntza eta gero, Kilometroei hasiera emateko unea bazetorren, eta bestetik, eguraldiaren mamua zegoen. Bada, urdinguneak agertzearekin, eta hasiera ekitaldia gerturatzearekin kezkak poztasun bihurtzen joan dira.\nIzan ere, espero bezain eder joan da guztia martxan jarri duen emanaldia. Elene Arandiaren ahots indartsua Lask abesbatzako gaztetxoen goxotasunarekin nahastua, Itziar Doiharzabal, Garazi Egiguren, Ioritz Galarraga, Amaiur Luluaga, Lorena Ortiz de Zarate, Irati Sorondo eta Juan Urretabizkaia dantzarien sentimendua, Maider Yabarren dantza bertikal ikusgarria, Jon Arruabarrenaren saxo doinuak edota Amaia Agirre eta Karlos Linazasororen hitzak. Hori guztia, Xabi Lozanok diseinatu eta Juantxo Zeberiok zuzenduta.\nErakundeetako ordezkariek hartu dute hitza tartean. Joxan Oiz Laskorain ikastolako lehendakariak ikastola «langilez» inguratuta dagoela, eta «elkarlana eta auzolana» dela bere motorra azpimarratu du. Harro sentitzen dela aipatu du, lana «erruz eta umorez» egin dutelako urte osoan, hitz emanda bezala, eta jaiaz gozatzera gonbidatu du Tolosara datorren den oro.\nIbai Iriarte Tolosako alkateak urte osoan Kilometroak antolatzen egon direnak zoriondu ditu. «Euskal Herria euskaraz eraikiko dugu edo ez dugu eraikiko», esan du, eta bide horretan, «euskaraz bizi nahi dugunon aldarria» egiteko eguna dela nabarmendu du. Halaber, euskarari eginiko «erasoak» gogoratu ditu, «LOMCE legea, Nafarroan euskarak duen egoera edota Iparraldean ikastolen aurkako erasoak kasu». Bestalde, Emeterio Zaldibia omenduaren inguruan, belaunaldi horri «asko diegula eskertzeko» esan du, «ikastolak sortzearekin lan handia egin dutelako euskararen alde».\nKristina Uriarte Eusko Jaurlaritzako Hezkuntza eta Kultura sailburuak Kilometroek euskararen erabilerari, ikastolei nahiz euskal hezkuntza sistemaren alde ematen dioten laguntza azpimarratu du. «Ikastolek asko eman diote gizarteari, eta ildo horretan jarraitzeko elkarlana ezinbestekoa da», esan du. LOMCE legea arbuiatu, eta euskararen alde lanean jarraitzeko beharra nabarmendu.\nArantza Manterola Kilometroak elkarteko lehendakariak, bere aldetik, Laskorain ikastolak «inbertsio handia» egin duela eraikin berriakrein gogoratu du, «erakundeetatik laguntza handirik jaso gabe». Eusko Jaurlaritzari zuzenduta, «hezkuntzan inbertitzen den euro bakoitza bikoiztuta» itzultzen dela etorkizunean adierazi du, inbertsioei aurre egin ahal izateko laguntza eta elkarlana eskatuz. Euskal hezkuntza ereduari «eraso» egiten dion LOMCE legea ere salatu du, Herrira-ren aurkako operazioa eta atxiloketekin batera.\nMartin Garitano Gipuzkoako Ahaldun Nagusiak «aldarrikapena eta jaia uztartzen diren egun zoriontsua» dela gaurkoa azaldu du. «Euskaldunok gisa honetako jai asko ditugu, gure hizkuntzan bizi ahal izateko eskubidea bermatu gabe baitugu oraindik». Bestalde, Laskorain ikastolak «ekarpen itzela» egin diola, bai euskarari, bai, irakaskuntzari, bai eta modernitateari ere esan du. «Horregatik, benetan pozgarria da Kilometroetan ateratako etekinarekin ikastolaren eraikin berria finantzatzea, eta ondorioz, ikastola gero eta sendoago eta hedatuago ikustea». «Euskara bihotzetik eta sentimenduen mundutik egunerokotasunera eta ahotik» ateratzearen garrantzia azpimarratu du Garitanok.\nErakundeetako ordezkarien hitzaldien ostean iritsi da zinta mozketaren unea. Emeterio Zaldibia omendua gerturatu da, eta Jon Magic mago irurarraren magiarekin eman diote hasiera festari.


Kopako finala ikusteko pantaila erraldoiak jarriko dituzte Hego Uribeko udalerrietan | Geuria\nBasauriko, Galdakaoko, Arrigorriagako, Etxebarriko eta Ugaoko Udalek Athletic Clubek eta FC Barcelonak jokatuko duten Errege Kopako finalaren partida ikusteko pantaila erraldoiak ipiniko dituzte.\nBasauriko Udalaren kasuan, pantaila erraldoia Bizkotxalde parkean kokatzea aurreikusten dute, baina eguraldi txarra egitekotan pantaila Solobarria plazako karpan ipiniko dute. Maiatzaren 29an 18:00etatik 20:00etara finalerako osagarrien tailerra antolatu du Udalak eta Zirt Zart gazte bulegoak San Migelgo Taberna Nagusian.\nGaldakaon jarduera-programa zabala prestatu du Udalak maiatzaren 30erako: puzgarriak, kale animazioa, paellada, kontzertua eta norgehiagokaren emanaldia. Puzgarriak Lehendakari Agirre, Santi Brouard, Gipuzkoa eta Arlo Baltza kaleetan kokatuko dituzte 11:00etatik 13:00etara eta 16:00etatik 20:00etara. Kontzertua 19:00etan hasiko da Iturriondo plazan eta bertan 21:30etatik aurrera partidaren zuzeneko emankizuna emango dute.\nArrigorriagaren kasuan pantaila erraldoia udal kiroldegiko kantxa estalian kokatuko du Udalak. Egunean zehar, udaletxe plazan gaztetxoentzako ludoteka eta puzgarriak, txistorrada eta disko-festa antolatu ditu Adecka Merkatarien Elkarteak.\nEtxebarriko Udalak frontoian jarriko du pantaila erraldoia. Ateak 20:30ean irekiko dira. Kultura eta Kirol Sailak adierazi duenez, ez da txartelik behar frontoian sartzeko, baina edukiera kontrolatuko dute. Ugaon herriko plazan kokatuko dute pantaila eta euria eginez gero, Gernika plazako frontoian jarriko dute.\nSailkatuta: Athletic Club, Errege Kopa, FC Barcelona, Pantaila Erraldoiak


Euskaraldia abian da | Radio Bilbao | Cadena SER\n26 de noviembre de 2020 Actualizado a las 17:03 CET\nBilbon, adibidez, 11.000 mila pertsonek eman dute izena jadanik\nCampaña Euskaraldia / DELEGACION DEL GOBIERNO\n20/11/2020 - 20:25 h. CET\nEuskaraldia abian da. Bizkaiko herri guztietan hizkuntza-ariketa honen batzordeak sortuta daude eta hamaika ekintza antolatu dituzte hurrengo egunetarako, gehienek digital arloan. Dena den, goizean zehar hainbat txapa ikusi dira kalean eta saltokietan.\nBilbon, adibidez, 11.000 mila pertsonek eman dute izena jadanik Bilbon euskararen ariketa honetan parte hartzeko. Horietatik, % 67a ‘Ahobizi’ bezala eta gainontzekoak ‘Belarriprest’ txaparekin.\nAurten, berritasun printzipala Ariguneen sorrera da erakundeen, entitateen edo enpresen artean. Orian arte, euskaraz aritzeko 1.600 baino gehiago gune sortu dira. Iker Martínez de Lagosek, Bilboko Euskaraldiko batzordearen kideak, usten du “zenbakietatik haratago joan behar garela”.\n“Hau ez da kanpaina huts bat, honekin pertsona konkretuengan eta bakoitzarengan, hizkuntza ohituretan eta hizkuntz-inertzietan aldaketak eragiteko ekimena da. Gure deia pertsona bakoitzari egiten diog, dio Martínez de Lagosek.\nAurretik bi aste euskaraz eiteko, euskaraz goxatzeko eta euskararekiko hizkuntza ohiturak aldatzeko, koronavirusak esparru sozialak murriztu dituen arren. Euskaraldia ostiral honetan hasten da, baina asteartean amaitzen da izena emateko epea.


Urola Erdiko Mankomunitatea : Zerbitzuak bere onera itzultzen hasiko dira astelehenetik aurrera\nAurrez aurreko arreta zerbitzua berriz irekiko da, Azoka plazako bulegoa irekita egongo da astelehenetik ostiralera goizeko 8´30etatik 14etara. Gogorarazi modu telematikoan harrera zerbitzua ere erabili daitekeela, helbide hauetan: telefonoa 943857319; e-posta ueue@urolaerdia.eus; zerbitzu telematikoak https://uzt.gipuzkoa.eus/WAS/AYTO/USCServicioCiudadanoVer15WEB/home.do?De=599&hizkuntza=EU\nAzkoitiko garbigunea berriz irekiko da, ohiko ordutegian irekiko da: goizean 9etatik 13etara eta arratsaldean 17etatik 19etara.\nErabilitako arropa bilketa berriz hasiko da, beraz, edukiontziak irekita egongo dira eta utzi daitezke hondakinak edukiontzian barruan poltsetan sartuta.\nPoltsa konpostagarriak ohiko moduan banatzen dira, alarma egoeran banatu dituzten dendak jarraituko dute, oraingoz, banatzen; baita alarma egoeragatik itxi behar izan dutenek ere. Hauek dira herri bakoitzean banatzen diren dendak:\nAzpeitian: Inar optika (Jose de Artetxe kalea), Itzira janari-denda (Harzubia 24), Kiribil (Ildefonso Gurrutxaga 1), Denpensa Naturala (Jose de Artetxe 16 behea), Farmazabal (Hartzubia 6 behea), Aitzaki kirolak (Jose Antonio Agirre plaza 4), Xiriako kafetegia (Done Jakue kalea 12) eta Urrestillako estankoa (Kalebarrena 2, Urrestilla).\nAzkoitian: Lujan liburu eta prentsa denda (Kale Nagusia 72, behea), Hazia belar-denda (Julio Urkixo 10 behea), Aitzaki kirolak (Julio Urkixo 36), eta Odazpi kafetegia (Anaitasuna plaza 1)\nZestoan: Unide Janari-denda (Gurutze kalea 3), Errasti Elorza Coviran janari-denda (Gesalaga kalea 6-8), Miantxa janari-denda (Gesalaga kalea 5); eta Ainara ileapaindegia (Narkis Balentziaga 2, Arroa behea)\nAlarma egoeraren faseak aldatzen doazen heinean, bertan behera utzitako gainerako zerbitzuak ere jarriko dira martxan. Era berean gogorarazten da Mankomunitatearekin harremanetan jarri behar dutela COVID-19 koronabirusarekin kutsatutakoak edo berrogeialdian daudenak, hondakinak modu seguruan nola kudeatu behar dituzten azaltzeko asmoz.\nUrola Erdiko Mankomunitateak dei egiten die herritarrei osasun arloko aholkuak zorrotz betetzeko, eta hondakinak gaika uzterakoan babes neurriak hartzeko: latexko eskularruak erabiltzea edota ondoren eskuak behar bezala garbitzea. Era berean, adierazi nahi du inoiz baino garbiago daudela Mankomunitateko udalerrietako kaleak, eta guztion ardura dela horrela eustea: hondakinak behar diren tokian utzi eta kaleei garbi eutsi.


Txaramela: junio 2016\nPublicado por Prentsa Tailerra en 2:02 No hay comentarios:\nAurten Bretainiara joan garen ikasle batzuek argazki lehiaketa batean hartu dugu parte. Mari Carmen eta Javik, gurekin Bretainiara etorri ziren irakasleek, eskatu zigutenaren arabera. Gehienok ados egon ginen. Nire ustez Bretainiako paisaiak eta edertasuna hemen ikusi ahal izateko sortu dute lehiaketa eta institutu honetan argazkilari bikainak ditugula konturatu gara, hainbat argazki polit bidali dituztelako .\nHiru irabazle egon dira:\n1: Maria Castañiza\n2: Axular Bahillo\n3.: Olga Ibarrondo\nSariak: Lehenengoari ikusi zuten zientzia museoan eskuratutako jokoa eta bolalumak; bigarren eta hirugarrenari, ordea, boligrafo berezia- Bretainiako ikurra duena-eta giltzarrapoa.\nEgia esanda beste argazki asko ere oso onak ziren, edonor izan zitekeen irabazlea!!\nArnatz Alvarez(Prentsa tailerra)\nEtiquetas: argazki lehiaketa, bretainia


Iratxo Dortoka | herria | GAUR8\nPlastikozko akuario txiki batean bizi ziren bi dortoka izan nituen umetan. Erdian irlatxo bat zuen, palmeratxo eta aterpe txiki batekin. Gogoratzen dut behin bietako bat hozkailu azpian sartu zela eta amak komeriak izan zituela bertatik ateratzeko. Ez dakit noiz arte egon ziren gure etxean, badakit ez zutela askorik iraun.\n“Dragoi bola” marrazki bizidunak iritsi ziren gero nire bizitzara eta txundituta egoten nintzen beraiei begira. Son Goku eta bere lagunen abenturekin iluntzero izaten genuen zita eta bertan Iratxo Dortoka azaldu zain egoten nintzen. Bere irlako etxe txiki eta dotorean, dortoka erraldoia lagun zuela.\nUrteak pasata dortokak maite dituen lagun bat ekarri zidan bizitzak, nire Iratxo Dortoka propioa. Berarekin ikasi dut lurrean mantso ibili arren pauso seguruak ematen dituztela, lurrarekin lotzea garrantzitsua delako. Dortokak uretan arinak direla, emozioak sentitzen dituztelako, emozioetan dantzan ibiltzen direlako. Edo egin behar duten bidea egiten ez badute goitibehera batean jarri eta bi hankak puskatzen dituztela. Eta bidean asmatuz gero «bingooo!» oihukatzen dutela.\nDortokek hondarretan jartzen dituzte arrautzak eta kumeak pixkanaka joaten dira berriz ere uretara bueltan. Halaxe sentitzen naiz momentu honetan, hondar azpitik atera den dortokakumea uretara bidean. Iratxo Dortokak irakatsitakoak eta erakutsitakoak bizkarrean hartuta. Esker onez beteriko oskolarekin eta bihotzarekin, emozioekin dantzan egiteko desiratzen. •


Musikak saretutako zapo eta suge gazteak - Bizkaiko Hitza\nMusikak saretutako zapo eta suge gazteak\n2020, urriak 16 Albisteak, Bizkaia, Kultura 536\nDurangaldeko bederatzi talde gazte, bederatzi kantako disko batean. Formatu hori du gaur aurkeztuko duten Sapuek eta sugiek bilduma diskoak. Durangoko, Elorrioko, Ermuko eta Berrizko bederatzi talde gazte biltzen ditu, euskara hutsean hainbat musika genero uztartuz. Durangoko Parkatu taldeko Beñat Molinak gidatu du proiektua: “Orain hasi berri diren eskualdeko musika taldeak saretzeko eta ezagutarazteko modu bat da”. Diskoari izena ematen dioten animaliek eskualdeko herriekin dute lotura: “Durangori sapuherri deitzen zaio. Talde guztion artean izenak bota genituen, eta Sapuek eta sugiek aukeratu genuen”.\nProiektu honen ideia udako egun batean otu zitzaion Molinari, iraganeko antzeko proiektuak adibidetzat izanik. The Greatest Hits bilduma da horietako bat: 2007an eskualdeko musika taldeen kontzertu bat antolatu zen, eta, lortutako arrakastaren ostean, 25 talde horiek bilduma CD bat kaleratu zuten.\n2020an antzeko proiektu bat egin nahi zuen Molinak, baina udan izan zuen ideia hori, aurreko prozesu bati esker: “Kanta gehienak Sorgiñola gaztetxeko musika gelan grabatu dira, eta argi dago hori eskura edukitzeak prozesu bat ekarri duela”. Egungo talde gazte batzuk prozesu horren emaitza direla azaldu du: “Pare bat talde gela horri esker hasi gara entseguak egiten, eta horren ondorioz gaude gogotsu”. Izan ere, Sorgiñola gaztetxea okupatu zutenean, hainbat gazte musikazale zeudela ohartu ziren. Errealitate hori kontuan hartuta, Garajetik dinamika antolatu zuten, hiru urtez eskualdeko talde gazteen topagunea izan dena. Eskari handia zegoenez, auzolanean entsegu gela bat eraikitzea erabaki zuten.\nGazteak dira proiektuaren sortzaileak eta parte hartzaileak; modu “naturalean” gertatu dela esan du Molinak: “Ez da bereziki gazteentzat sortu; emaitza naturala izan da. Talde hasiberrientzat izatea zen ideia, kanta propioak egitera bultzatzeko. Azkenean bederatzi talde batu gara, lagunak edo ezagunak. Antzeko adina dugunez, zerbait naturala izan da”.\nNaturaltasun horretatik sortu zen Peio eta Itsua rap taldea. Apurka kantak grabatzen hasi zen bikotea: “Kanta kopuru bat izatea lortu genuenean, proiektu interesgarri bat zegoela konturatu ginen; hor sortu zen talde bat egiteko erabakia”, zehaztu du Peio Azkarate abeslariak.\nNaturaltasunez hartu dute euskaraz kantatzeko erabakia ere. Raparen munduan dagoen hizkuntzaren aferaz sakondu du Azkaratek: “Rapa euskaraz egitea da gure asmoa, eta ez euskal rapa. Euskal rapean jarraitu beharreko patroi batzuk daude; oro har, euskal sorkuntzan daude, ez rapean bakarrik. Euskarari ezartzen dizkioten patroi horiek oztopo izan daitezke musika euskaraz egin nahi dugunontzat”.\nLaru musika taldeak ere parte hartu du proiektuan. Hiru kidez osatuta dago taldea, eta reggaetona, musika elektronikoa eta doinu lasaiak uztartzen dituzte trikitiarekin. Horientzat ere Sorgiñola izan da aterpe: “Gaztetxean entseatzen dugu, auzolanean sortutako eta egokitutako musika gelan. Musika gela edukitzea talde berriak sortzeko bultzada izan da, gazteei musikarekin jolasteko espazio libre bat eskainita”, azaldu du Maider Zubizarretak. Gazte talde gehienak lagunen artean sortutakoak direla esan du.\nLagunarteko errealitate horretan emakumezkoen presentziaz hausnartzeko galdera bat bota du Zubizarretak: “Baina zer gertatzen da lagun taldean ez dagoenean baxu jotzaile neskarik, bateria jotzaile neskarik edo noizean behin desafinatzeko prest dagoen neska abeslaririk? Musika tresnek nolabait generoa dutela dirudi”.\nMusika munduan andreek duten presentzia urria dela iruditzen zaio, eta disko hau ere horren erakusle dela esan du: “Bederatzi talde elkartu gara. Horietatik hiru taldetan daude emakumeak; denera, 37 partaidetik sei gara neskak. Garbi ikusten da musika munduan mutilen eta nesken errealitatea ez dela berdina”. Zubizarretaren iritziz, emakume gutxiago egotearen zergatia ez da aukera gutxiago dituztela, baizik eta emakume izate hutsagatik jasotzen duten tratua: “Mutilengandik baino gehiago espero da emakumeengandik; entzuleek gehiago exijitzen digute”. Kasu argi bat jarri du adibide: “Desafinatzen duen neska batek kritika ugari jasotzen ditu. Mutil batek desafinatzean, nolabait, umorez hartzen da, eta,ondorioz, askatasun handiagoa du oholtzan”.\nSaguek eta sugiek proiektua andreentzako “bultzada” izan daitekeela esan du Zubizarretak: “Beldurrak, lotsak eta kritikak alde batera utzi eta musikaz gozatzeko aukera denona dela aldarrikatzeko aukera bat da”. Proiektuaren aldarri feministaz baikor mintzo da: “Orain sei bagara, hurrengoan zergatik ez 11?”.\nHarrera ona aurreikusten dute. Baina Molinak nabarmendu du dirua lortzea ez dela diskoaren helburua, eta, horregatik, saldutako CD kopuruek ez diela askorik axola: “Ez dakit etorkizunean jarraipenik izango duen, bigarren diskorik kaleratuko dugun. Baina elkar ezagutu dugu eta gure arteko sare bat sortzeko balio izan digu. Horregatik bakarrik, nik errepikatu egingo nuke”.


Lidiako aldamenetan dagoan, ta Atlos deritzon mendi batean ezagutzen dira piztia izugarri ta itxusi batzuek; buruetan dituzte Idiskoak bezelako adarrak; oñetan dirudite Auntzak, ta beste guzian daukate gizon nano, edo txiki baten itxura. Eldu zan mendi artara leku urrutietatik Erromes, edo gizon bideazti bat. Irten zion esan degun bezelako Abere zatar, edo Gizon-piztiatu itxusiak, zeñari ematen dioen Satiroaren izena. Diotsa onek pakez gizon Erromesari:\nAtoz beldur gabe nere etxera; emango dizut mai ona; bada mendi onetako aldats, ta elurrak nakatuaz gañetik, eman izango dizute gosea.\nEtxera eldu ziranean, gizon bideaztiak eskuak berotzeko estutzen, ta igortzitzen zituen bata ta bestea alkarrekin, egozten ere zuen aoko arnasea esku sabeletara. Maian jarri zanean, ekarri ziezten janaririk ederrenak, ta sabela berotzeko katillu bete ardo berotu ta zirakiana. Urbildu zuenean ezpañetara, erre ziozkan ardo irakiten zegoanak, ta txut esanik, asi zan ardo gorituari putz egiten. Bazekusan au Abere zatarrak, ta diotsa gizonari:\nAu zer da? gauza desberdin bi dakustaz zugan. Ao batekin berotu zinituen arnasa emanda esku-sabelak; ta ao berarekin puzka ta puzka otztu nai dezu ardo beroa. Gizon okerra zera zu, bi aldetara egiten dezuna, ta biotz tolestuaren jabea. Ez det nik nere etxean iduki nai zu bezelako gizonik. Zoaz bada nai dezun lekura, ta etorri zeran bidetik.\nIpui onek arrapatzen ditu biotz ta ao biko gizonak, atzetik saldu, ta aurretik arpegi ona daukatenak.\nEz da ez farra egiteko,\nArpegi bi idukitzea,\nBatez pakea saltzea,\nBesteaz auzi emateko.


Hortzak zuritzeko zerrendak fabrika - Txinako hortzak zuritzeko zerrendak fabrikatzaileak, hornitzaileak\nDenek milioi dolarreko irribarrea nahi dute eta urtero hortzak zuritzeko gero eta produktu sinple eta erosoagoak ateratzen dira. Hortzak zuritzeko eranskailuak merkatuko produkturik itxaropentsu eta errentagarrienetako bat dira. Bulegoko laser hortzak zuritzeko tratamenduekin alderatuta. hau aukera merkeagoa da, guztiz errentagarria da. Horrez gain, hortzak zuritzeko pasta erabiltzeko erosoa da, janzteak ere ez dizu eragingo beste gauza batzuk egiteko.\nEtiketa pribatuko HP/CP hortzak zuritzeko zerrendak pertsona moderno askok hortzak etxetik kanpo zuritzeko aukera dira. Ontziak ez du lekurik hartzen, eta dosi bakoitzak pakete bana du, eramateko erraza, higienikoa eta segurua. Ez dago beste ezer erabili behar hortzak zuritzen laguntzeko.\nSmileKit Hortzak zuritzeko zerrenda garbiak\nHortzak zuritzeko zerrendak etiketa pribatuak etxean hortzak zuritzeko esperientzia erosoa ematen dizu, hortzak zuritzeko esmalte seguruak erabiltzen dituzten dentistek erabiltzen dituzten osagai berberak erabiltzen dituzte, hobekuntza 4-8 itzal-gida azkenik.\nHortzak zuritzeko ikatz aktibatuen zerrendak ikatz aktibatuaren osagai naturalak erabiltzen dituzte. Hortzak zuritzen ditu modu naturalean, eta seguru zure txapeletan, koroetan, xaflan, flings edo dentetan eta ez dira sentikorrak izango. Ikatz aktibatua hortzak zuritzeko zerrendak zure aukerarik onena da hortzak zuritzeko modu naturala gustatzen zaien pertsonentzat.\nHortzak zuritzeko gel kargak, Hortzak Zuritzeko Led Kit, Hortz Hortzak Zuritzeko Kit, Hortzak zuritzeko kit profesionala, Ismile Home Hortzak Zuritzeko Kit Gel LED Argia, Hortzak Zuritzeko Gela Eta Erretiluak,


Comfortably Numb - Wikipedia, entziklopedia askea.\n←Run Like Hell Comfortably Numb →When the Tigers Broke Free\nComfortably Numb 1979an Pink Floyd britainiar musika taldeak The Wall diskoaren barnean kaleratutako abesti bat da. Piezak 6:21 minutuko iraupena du, eta David Gilmour-ek konpondu zuen (hitzak Roger Waters-enak izanik).\n1980ko elkarrizketa batean Roger Waters-ek azaldu zuen nola bururatu zitzaion abesti honen testua: Filadelfian kontzertu bat eman aurretik, eta hepatitis bortitz baten ondorioz min zorrotza zuela, mediku batek lasaigarri bat eman zion; horrek sedazioa eta erdi-paralisia eragin zion, eta zailtasun biziak sortu kontzertu eman ahal izateko. Gaiaren hitzak, hain zuzen, sedazio egoera bati aipamena egiten diote, Waters-en gustuko ohiko lengoai kriptikoan.\nComfortably Numb Pink Floyden abesti arrakastatsu eta entzunenetakoren bat izaten da. Gaiaren bukaeran David Gilmour-ek jotzen duen gitarra-soloa historiako onenetariko bat da kritiko askoren ustez, eta Guitar World aldizkariak historiako 4. hoberena aukeratu zuen. Era berean, 1989an The Amazing Pudding aldizkariaren irakurleek Comfortably Numb aukeratu zuten laukote britainiarraren lanik onena.\nGai hau ohikoa izan zen urte askotan taldearen zuzeneko kontzertuetan, ezinbestekoa. Modu berean David Gilmour-ek eta Roger Waters-ek, haien bakarkako emanaldietan ere jo ohi zuten.\nComfortably Numb abestia entzungai (Ingelesez)\nOrriaren azken aldaketa: 24 azaroa 2019, 20:44.


Miñan | 111 Akademia\nIdazleak: Amets Arzallus eta Ibrahima Balde\n2020/06/4 2:57 pm\nEderra liburua! Iazko liburu ederrena. Mundu guztiak irakurri beharko lukeen istorio bat. Etorkinen errealitatea eta miseriak ezagutzeko ikasgai bat. Era errez eta xumean idatzita protagonistaren ahotsetik eta frantsesaren sentimentalismo horrekin ukitua. Amets Arzallusek gauzak kontatzeko formularekin asmatu du. Ikastetxe eta etxe guztietan derrigorrezko irakurgaia.\n2020/01/24 6:53 pm\nHunkigarria Amets Arzallusen lehen liburu hau. Ibrahima Balde etorkina liburuaren egilekidea da. Ibrahimak bere bizitza gogorra kontatu dio Ametsi eta honek euskaraz jaso du besteak esan dion bezala. Emaitza oso liburu fresko eta naturala argitaratzea izan da, hunkigarria izateaz gain, noski.\nEzin da estiloaz ezer esan, lehen esan dudan berezitasunagatik. Bai, ordea, erabiltzen den euskarari buruz: oso euskara erraz eta erderismo gutxikoan idatzi du Ametsek.\nOndorioz, oso gomendagarria da liburu hau. Merezi du irakurtzea oso liburu ona delako, baita eta euren bizitza itsasoan utzi dutenei omenaldi txiki bat egiteagatik ere.